((i)) Απολογισμός ενός μέλους του Athens Independed Media Center\n11/06/2020 2:56 μμ.\nΈχουμε μπει ραγδαία στην πιο άγρια φάση κρατικής-καπιταλιστικής επίθεσης των τελευταίων τριάντα χρόνων. Οι μηχανές του πολέμου, η βιοπολιτική εξόντωσης, ο συστημικός ολοκληρωτισμός… αποχαλινώνονται. Σύντομα οι αντιστάσεις θα εκταθούν εκρηκτικά. Επιπλέον, το υλικό υπόβαθρο της κοινωνικής επικοινωνίας τρέχει ασταμάτητα προς το παράλληλο ψηφειακό σύμπαν. Τίποτα δεν είναι σαν το 1999, μα ούτε και σαν το 2008, σ’ αυτόν τον τομέα. Απ’ την απέναντι πλευρά, η διακρατική καπιταλιστική ολιγαρχία επιχειρεί, αυτήν την στιγμή με υγειονομικά προσχήματα, να κατοχυρώσει την ολοκληρωτική απομόνωση και την πανεποπτεία ως γενικευμένη καθημερινότητα. Το ΑΙ, η ανοιχτή συλλογική δομή αντιπληροφόρησης του κοινωνικού κινήματος έχει μια κρίσιμη ευθύνη: Θα χρειαστεί να συνδέσει τα αναδυόμενα θραύσματα σε άμεσο χρόνο, όπως το έχει ξανακάνει στο παρελθόν, αλλά τώρα σε πολύ μεγαλύτερη έκταση και ταχύτητα. Η ευρεία εμπλοκή των συλλογικοτήτων-χρηστών της δομής στην διαχείρισή της και η αποκέντρωσή της, πάνω σ’ ένα ανθεκτικό πλαίσιο πολιτικών συμφωνιών και διαδικασιών, θα γίνουν κρίσιμοι παράγοντες της ικανότητάς της να ανταπεξέλθει στις τρέχουσες συνθήκες…\nHacktivism / Τεχνοπολιτική Εγχειρήματα Αυτοοργάνωσης Κοινωνική ανυπακοή / Αντιστάσεις Λειτουργία και εξέλιξη του Indymedia\nΤο παρόν κείμενο είναι ο απολογισμός ενός μέλους του Athens Independed Media Center (ΑΙ, από εδώ και πέρα για το κείμενο) που αποχώρησε στα τέλη του 2019. Συντάχθηκε και κοινοποιήθηκε αρχικά στην συλλογικότητα του ΑΙ τον χειμώνα του 2020. Ωστόσο, εξαρχής η απεύθυνση του ήταν ευρύτερη, διότι απουσίαζα από την ανοιχτή απολογιστική συνάντηση του Οκτώβρη (6η) και διότι τα ζητήματα που θίγονται και οι προτάσεις που κατατίθενται αφορούν σε όλο το οριζόντιο κίνημα. Η τοποθέτηση προς τους συντρόφους του ΑΙ δεν ήταν καθόλου μια εσωτερική κριτική κι ούτε μια προσωπική κατάθεση πεπραγμένων. Από την πρώτη μέχρι την τελευταία λέξη, η εμπειρία μου, και τα ερωτήματα για το μέλλον τίθενται από μια συνολική πολιτική σκοπιά για τον αντικρατικό-αντικαπιταλιστικό αγώνα τον οποίον υπηρετεί η ανοιχτή αυτοοργανωμένη δομή του ΑΙ. Σ’ ετούτη, την δημόσια μορφή του απολογισμού μου, έχουν γίνει συντακτικές τροποποιήσεις κι έχουν αφαιρεθεί ορισμένα σημεία που αφορούσαν σε διαχειριστικά γεγονότα και σε ειδικούς λειτουργικούς κανόνες.\nΓια την αναγκαιότητα ενός τέτοιου απολογισμού, ως πολιτικό καθηκόν, δεν ήταν καθοριστική μόνο η ιδιαίτερη συνθήκη μιας Διαχειριστικής Ομάδας (ΔΟ) που αποτελείται εξολοκλήρου από νέα ή σχεδόν νέα μέλη, αλλά και οι εξελίξεις στα πεδία του ταξικού-κοινωνικού πολέμου. Έτσι κι αλλιώς ο εσωτερικός απολογισμός των αποχωρούντων αποτελεί πολιτική ευθύνη, προσωπική και συλλογική. Οι λόγοι της δικής μου απουσίας σε μια κρίσιμη στιγμή (6η Απολογιστική) και της αποχώρησής μου λόγω ορισμένων συνθηκών που δεν θα μπορούσα να αλλάξω, ήταν παντελώς ανεξάρτητοι από τις πολιτικές παραμέτρους της σχέσης μου με το ΑΙ, παρότι το πραγματολογικό πλαίσιο αυτών των λόγων ήταν αμιγώς πολιτικό. Δεν αποχώρησα για προσωπικούς λόγους, κάτι που θα ήταν ασυνεπές προς την πολιτική στράτευσή μου, ούτε εξαιτίας κοινωνικών καθηκόντων, κάτι που θα μπορούσε να είναι κατανοητό και συζητήσιμο, αλλά λόγω συνθηκών που προέκυψαν μέσα στην κοινωνική διαπάλη. Η καρδιά μου και ο νους μου δεν έχουν απομακρυνθεί από το ΑΙ, βρίσκονται δίπλα στους συντρόφους που συνεχίζουν αυτό το κοπιαστικό για όλα τα μέλη της συλλογικότητας και ελάχιστα απολαυστικό για τους διαχειριστές, μα αναντικατάστατο έργο.\nΟ απολογισμός μου, όπως θεωρώ ότι οφείλει να είναι κάθε απολογισμός, στέκεται αγκυρωμένος στο παρόν, με εστίαση στο συλλογικό υποκείμενο που εργάζεται στην δομή του ΑΙ και διατρέχει τα κρίσιμα σημεία της συλλογικής διαδρομής του διαστήματος της δικής μου συμμετοχής, με το βλέμμα στον ορίζοντα. Ποιά ήταν τα κρίσιμα επίδικα, τι επιτεύχθηκε, τι λείπει ακόμα, ποιές νέες ανάγκες και δυνατότητες αναδύονται και βέβαια, ποιές ήταν οι ευθύνες αυτουνού που μιλάει (οι δικές μου, εδώ). Γι’ αυτό θα κάνω αναφορές στις προηγούμενες απολογιστικές, σε αποφάσεις της συνέλευσης της συλλογικότητας, σε δικές μου παρεμβάσεις και στις μεταμορφώσεις όλων αυτών. Προκειμένου να μην διαβαστεί ο απολογισμός με παραμορφωτικά φίλτρα, διευκρινίζω εξαρχής ότι ως μη συμμετέχων πλέον ο λόγος μου δεν έχει καμία ισχύ μέσα στην συλλογικότητα. Υπηρετώντας τον κοινό αγώνα θεωρώ ευθύνη μου να μοιραστώ με την συλλογικότητα του ΑΙ και με όποιους άλλους συντρόφους ενδιαφέρονται για την πορεία του, την εμπειρία μου, τις αγωνίες μου και τις ιδέες μου. Η συλλογικότητα που εργάζεται στο πεδίο, παρότι είναι υπόλογη στις αποφάσεις των Απολογιστικών συνελεύσεων και κρίνεται από το κίνημα, έχει την απόλυτη αυτονομία να κρίνει το κάθε τι που την αφορά, την κάθε παρατήρηση, κριτική, πρόταση, διαθεσιμότητα. Καθένας έχει την δυνατότητα να ρωτήσει την συλλογικότητα, καμία απαίτηση όμως έξω από τον χώρο της δεσμευτικής κοινής εργασίας δεν αναγνωρίζεται.\nΞεκινώντας με μια ιστορική σύνοψη της μέχρι τώρα πορείας του ΑΙ, θα σταθώ σε δυο σημεία. Ένα είναι τα χαρακτηρηστικά της συγκρότησης του ΑΙ από την γέννησή του. Δεύτερο, η αφοσίωση των συντρόφων που ανέλαβαν αυτήν την ευθύνη μέχρι την στιγμή της παύσης μου κι απ’ ότι φαίνεται και μέχρι σήμερα. Στην σελίδα του ΑΙ με τίτλο Τι είναι το Indymedia, η πρώτη φράση είναι «Το Indymedia είναι μια παγκόσμια συλλογικότητα οργανώσεων ανεξάρτητης ενημέρωσης»*. Άποψή μου είναι ότι χρειάζεται να κρατήσουμε αυτόν τον περιεκτικό αυτοπροσδιορισμό-προσανατολισμό και να τον αποκωδικοποιήσουμε μέσα στην τρέχουσα συγκυρία. Στην ίδια σελίδα καταγράφεται ότι το ξεκίνημα έγινε «στα τέλη του Νοέμβρη του 1999 στο Σιάτλ των Η.Π.Α. και ο σκοπός ήταν η δημιουργία ενός ανεξάρτητου κέντρου ενημέρωσης, για την κάλυψη των διαδηλώσεων κατά του Παγκόσμιου Οργανισμού Εμπορίου». Το Indymedia γεννήθηκε μέσα στο διεθνές μαζικό κίνημα ενάντια στις συναντήσεις των διακρατικών διευθυντηρίων. Ένα κίνημα χωρίς κεντρική καθοδήγηση, κίνημα σύγκλισης με αναφορά στην παγκοσμιότητα. Η διεθνής ενημέρωση αποτέλεσε μια πτυχή του ΑΙ κατά την διαδρομή του, με αρκετά ανοιχτό πνεύμα (ξενόγλωσσες δημοσιεύσεις και πρωτοβουλίες μεταφράσεων). Όπως θα το αναλύσω πολιτικά εκτενέστερα στο τέλος, σήμερα επανέρχεται η αναγκαιότητα της άμεσης παγκόσμιας αυτο-ενημερότητας των κινημάτων, σε υπερθετικό βαθμό. Υπάρχει μεγάλη απόσταση μεταξύ της φροντίδας ενός χώρου φιλοξενίας διεθνούς ενημέρωσης και της οργάνωσης μιας οριζόντιας δομής παγκόσμιας ενημερότητας. Όση είναι η απόσταση ανάμεσα στην κυριακάτικη βόλτα για παγωτό και την καθημερινή θρέψη (καλό το παγωτό, αλλά δεν ζεις μ’αυτό).\nΤο Indymedia είναι συλλογικότητα οργανώσεων. Δηλαδή, αφενός δομών, διαδικασιών και πολιτικών διεργασιών που επιτελούν συγκεκριμένο έργο. Αφετέρου, ιδρυτικά συνομόσπονδων. Ως προς το πρώτο, το ΑΙ χρειάστηκε χρόνια επίπονης τριβής μέσα στη συλλογικότητά του και στο κίνημα για να οικοδομήσει σιγά σιγά τις συμφωνίες, τις αποσαφηνίσεις, τους συλλογικούς τρόπους και τα εργαλεία ώστε να ανταπεξέλθει στο διακύβευμα της συγκρότησης μιας ανοιχτής, αλλά γερής και αποτελεσματικής δομής και να δημιουργήσει ένα πεδίο εξέλιξής της. Δυο δεκαετίες και μόλις έχει φτάσει το ρέμα στον μύλο. Όσο κι αν φαίνεται απλό στα λόγια, η μετάβαση από μια κουλτούρα εγωκεντρικού εθελοντισμού σε μια κουλτούρα εθελοντισμού με πυρήνα τις κοινές δεσμεύσεις και τα προσδιορισμένα καθήκοντα και περιορισμούς, δεν ήταν εύκολη υπόθεση. Γι’ αυτήν την αργοπορία δεν μπορούμε να κατηγορήσουμε τους συντρόφους που στελέχωσαν το ΑΙ αυτές τις δυο δεκαετίες. Ήταν συνέπεια της απουσίας του οργανωμένου κινήματος από την πολιτική και πρακτική εργασία που απαιτούταν και της απουσίας της αντίστοιχης εμπειρίας και κουλτούρας από το ευρύτερο κίνημα.\nΟ συνομοσπονδιακός χαρακτήρας του Indymedia σε παγκόσμια κλίμακα ήταν ακόμα πιο ελλειπής. Η έκφραση αλληλεγγύης ή και η αποσπασματική δικτύωση δεν είναι ικανές να θεμελιώσουν μια συλλογική οργάνωση. Αλλά αυτό το ζήτημα εμπίπτει στις σκέψεις που θα μοιραστώ στο τέλος, εφόσον αφορούν στον ορίζοντα του ΑΙ. Σε ελλαδικό επίπεδο μόνο για ένα μικρό διάστημα υπήρξε απόπειρα δημιουργίας αποκεντρωμένων δομών. Ωστόσο, θεωρώ ότι μια πλατφόρμα είναι αρκετή για να καλύψει την τοπική δραστηριότητα, ενώ στην αντίθετη περίπτωση των διαφορετικών IMC ανά περιοχή θα χανόταν το στοιχείο της κινηματικής ενότητας, που αποτελεί μια από τις σημαντικότερες συμβολές του ΑΙ και η επαρχία θα απομονωνόταν περισσότερο. Εκείνο το στοιχείο που λείπει ακόμα είναι η πανελλαδική συμμετοχή στην δομή, κάτι που προϋποθέτει ομοσπονδιακές διαδικασίες μέσα στην δομή. Τα καλέσματα προς την επαρχία δεν απέδοσαν. Η αδυναμία είχε εντοπιστεί όσο συμμετείχα, μέσα στην ίδια την συλλογικότητα: στην ανεπάρκειά μας και στην παρεπόμενη ασυνέπειά μας να οργανώσουμε στην επαρχία συνελεύσεις και συναντήσεις προπαρασκευαστικές των απολογιστικών, παρότι είχε παρθεί αρκετές φορές η απόφαση. Τα ίδια τα τεχνικά και πολιτικά χαρακτηριστικά του ΑΙ αποτελούν την ιδανική συνθήκη για την αποκεντρωμένη οργάνωση της δομής του. Η απουσία κοινού φυσικού εδάφους δεν θα περιόριζε καμία δυνατότητα της δομής. Αντιθέτως, η αποκεντρωμένη ανάπτυξη της συλλογικότητας, θα την ενίσχυε κατά πολύ και θα την αναβάθμιζε ποιοτικά. Το συγκεκριμένο ζήτημα εξέλιξης άπτεται του ευρύτερου ζητήματος της ευθύνης των συλλογικοτήτων του κινήματος, το οποίο θα εξετάσω εκτενέστερα αργότερα. Σ’ αυτό το σημείο αρκεί να σημειώσω ότι η προσπάθεια οργανικής επαφής με την επαρχία θα ήταν γόνιμο να μην εγκαταληφθεί. Σε κάθε ευκαιρία, όποτε υπάρχουν οι διαθέσιμες δυνάμεις, αν η συλλογικότητα κινούταν προς την επαρχία, εκτιμώ ότι θα επέστρεφε δυναμωμένη σε άμεσο χρόνο.\nΗ έννοια συλλογικότητα οργανώσεων στην προαναφερόμενη σελίδα αναφέρεται στα IMC. Αν την τοποθετήσουμε στο ιστορικό πλαίσιο δημιουργίας του Indymedia, θα δούμε ότι υποδηλώνει και μια σχέση με το ευρύτερο κίνημα για την οικοδόμηση πιο ελέυθερων και δίκαιων κοινωνιών -όχι μόνο της αντιπληροφόρησης. Το παγκόσμιο κίνημα μέσα στο οποίο γεννήθηκε το Indymedia, αποτελούσε συνέχεια της αλληλεγγύης που εκφράστηκε με το αναδυόμενο Ζαπατιστικό κίνημα. Η πρωτοβουλία για τις διεθνείς διαδηλώσεις, η αναγνώριση της επίκαιρης ανάγκης για ανεξάρτητη ενημέρωση, αλλά και βασικά πολιτικά και οργανωτικά χαρακτηριστικά αυτών των πρωτοβουλιών αναδύθηκαν μέσα από την σχέση με το Ζαπατιστικό κίνημα. Ο EZLN, με μια καινοτομική πράξη την οποία ακολούθησε με συνέπεια, έβαλε τα παγκόσμια ιστορικά θεμέλια για την οριζοντίωση της σχέσης των οργανωμένων δομών με το ευρύτερο κίνημα και την κοινωνικοποίησή τους: Μετά την πρώτη οργανωμένη ένοπλη εξέγερση της πρωτοχρονιάς του ‘94 και την υπεράσπισή της από πλήθος κόσμου απέναντι στην σφαγή που αντέτεινε το μεξικάνικο κράτος, απευθύνθηκε στον κόσμο της αλληλεγγύης, άνοιξε διάλογο και δεσμεύτηκε στις αμεσοδημοκρατικές αποφάσεις του συνόλου του κινήματος, αλλάζοντας και το πολιτικό πρόγραμμά του. Ήταν ένα μεγάλο άλμα ενάντια στον κομματισμό και τον σεχταρισμό. Στις Αρχές Ενότητας Δικτύου Indymedia (ίδια σελίδα) καταγράφεται ότι «όλα τα IMC αναγνωρίζουν ότι προϋπόθεση για την συμμετοχή στην διαδικασία λήψης αποφάσεων κάθε ομάδας είναι η συνεισφορά προσωπικής εργασίας στην ομάδα». Χρειάστηκε να δοθεί αγώνας, διαχειριστικός και θεωρησιακής αναμέτρησης, για να πάψει τελικά ο οχετός απαξίωσης του ΑΙ από ανθρώπους και συλλογικότητες που δεν αναλάμβαναν κανένα έργο. Οι Ζαπατίστας πλέον έχουν μετασχηματίσει αυτήν την μορφή ανοίγματος στην συνομοσπονδιακή δομή των Καρακόλ (αυτοδιοικητικές δομές σε επίπεδο περιφέρειας) και των Αυτόνομων Δήμων, αλλά και στο Πανεθνικό Ιθαγενικό Συμβούλιο (CNI), το οποίο είναι ευρύτερο και αυτόνομο από το Ζαπατιστικό κίνημα, ενώ συνδέονται οργανικά. Οι κοινότητες βάσης συναποφασίζουν και δεσμεύονται στις κοινές αποφάσεις τους, ενώ έχουν την αυτονομία της υλοποίησής τους με τους δικούς τους τρόπους. Ειδικά για το ΑΙ η αντίληψη της διαλεκτικής ενότητας κινήματος και επιμέρους δομής έχει εκφραστεί στην επικράτηση της πολυσυλλεκτικότητάς του και της αμεροληψίας του -παρότι υπήρξαν και απόπειρες λεηλασίας του στο παρελθόν- και συμπυκνώνεται στον αποφασιστικό χαρακτήρα των απολογιστικών συνελεύσεων, έτσι όπως αποτυπώθηκε και σε κείμενο του ΑΙ το 2016, μεταξύ δυο συναντήσεων. Έτσι κι αλλιώς δεν μπορεί να υπάρξει ένα Indymedia χωρίς τους συντρόφους που αναλαμβάνουν την λειτουργία του, αφού δεν μπορεί να παρθούν αποφάσεις από το ανοιχτό σώμα της απολογιστικής χωρίς την συναίνεσή τους και δεν μπορεί να υπάρξει ένα κίνημα χωρίς το Indymedia (παραφράζοντας το «ποτέ πια ένας κόσμος χωρίς εμάς»). Συγχρόνως, η συμμετοχή του μέγιστου πλήθους συντρόφων στην χάραξη πορείας, έστω κι αν η απόκλιση από τις δεσμευτικές διαθεσιμότητες είναι μεγάλη, αναβαθμίζει τα συλλογικά θεμέλια της δομής. Η εξέλιξη αυτής της σχέσης επίσης εμπίπτει στο ζήτημα της συνευθύνης των συλλογικοτήτων του κινήματος.\nΧρειάστηκα μια σελίδα για να θίξω το πρώτο σημείο της ιστορικής σύνοψης της μέχρι τώρα πορείας του ΑΙ, επειδή συμπεριλαμβάνει όλα τα σημερινά επίμαχα για την συμβολή της δομής στο κίνημα. Για την αφοσίωση των συντρόφων που ανέλαβαν αυτήν την ευθύνη δεν χρειάζεται ούτε μια παράγραφος. Όσοι δεν εγκατέληψαν την ευθύνη μόλις την ανέλαβαν ή σε σύντομο διάστημα (και υπήρχαν τέτοιοι, πολλαπλάσιοι από εκείνους που έμεναν μετά από κάθε απολογιστική), έδωσαν όλο τον εαυτό τους σε αυτήν την προσπάθεια. Ίσως μερικών απ’ όσους περάσαμε από το ΑΙ, ο εαυτός μας να μην ήταν ο καταλληλότερος για να κατανοήσει τα πολιτικά θεμέλια της δομής ή για να αντιμετωπίσει το παγόβουνο των προβλημάτων που έπρεπε να επιλυθούν, όμως το σύνολο όσων αντάμωσα αποτελεί υπόδειγμα αγωνίας και ανιδιοτελούς εργασίας για ένα κοινό καθήκον. Για το ένα και μοναδικό πρώην μέλος με το οποίο ήρθαμε σε πολιτική αντιπαράθεση και δημόσια, δεν έχω να απολογίσω κάτι έξω από τις γενικές παρατηρήσεις που έχω κάνει μέχρι εδώ, παρά να καταθέσω την αδιάλλακτη εκτίμησή μου στην πολύχρονη προσπάθειά του, χωρίς την οποία ίσως να μην υπήρχε το ΑΙ σήμερα.\nΕγώ μπήκα στην ΔΟ του ΑΙ το καλοκαίρι του 2016, αμέσως μετά από μια απολογιστική που είχε βάλει επιτακτικά το ζήτημα της αύξησης των μελών της συλλογικότητας. Όπως κοινοποίησα με ένα πρώτο εσωτερικό κείμενο, μπήκα στην ΔΟ κατόπιν συλλογικών αποφάσεων της πολιτικής συλλογικότητας στην οποία συμμετέχω και της Συνέλευσης Αλληλεγγύης στους Πολιτικούς Κρατούμενους, τους Διωκόμενους και τους Φυλακισμένους Αγωνιστές και με πλήρη προσωπική διάθεση. Το σημειώνω διότι αφορά το βασικό χρόνιο πρόβλημα του ΑΙ, την απουσία συμβολής στην κοινή κινηματική δομή σχεδόν από το σύνολο του ογανωμένου ελλαδικού κινήματος. Στην διαχρονία του ΑΙ έχει γίνει καταφανές πως διαστρέφεται ή έννοια της συλλογικοποίησης. Η συλλογικότητα γίνεται όχημα διαφυγής από το κοινό καθήκον, συνήθως υπό το πρόσχημα της πολιτικής ασυνοχής. Ενώ ένα αναλογικά μεγαλύτερο πλήθος συντρόφων που δεν ήταν οργανωμένοι σε συλλογικότητες συγγένειας, κράτησαν το ΑΙ ζωντανό, με ανυπολόγιστο αίσθημα ευθύνης. Κατόπιν εντατικών απευθύνσεων της συλλογικότητας προς το κίνημα αυτά τα τρία χρόνια, άρχισε να διαμορφώνεται μια αντίθετη τάση. Θεωρώ ότι η συμμετοχή ενός μέλους πολιτικής συλλογικότητας που είχε αναλάβει μια σταθερή δέσμευση προσωπικά, αλλά και για άλλα συλλογικά σχήματα και η τοποθέτηση του προβλήματος στο βάθος του από κάποιον που ήταν μέρος και του προβλήματος και της λύσης, είχε καθοριστική συμβολή στην συγκέντρωση των προσπαθειών της συλλογικότητας του ΑΙ προς αυτήν την κατεύθυνση.\nΗ συγκεκριμένη δέσμευσή μου σε άλλες συλλογικότητες όχι μόνο δεν είχε ως συνέπεια το σχίσμα ευθυνών και την μικροπολιτική εργαλειοποίηση της συμμετοχής μου -κάτι που αποτελεί διαρκές κίνδυνο, με δεδομένη την εμμένουσα κομματική κουλτούρα-, αλλά αντιθέτως, ήταν αντιληπτή από εμένα και τις συλλογικότητες που συμμετείχα ως αυστηρή ευθύνη συνέπειας στους σκοπούς, στις συμφωνίες, στην λειτουργία και στο εξελικτικό δυναμικό της δομής στην οποία ανέλαβα να εργαστώ. Τέτοια είναι η ευθύνη των συλλογικοτήτων και των συντρόφων που οργανώνονται. Μπήκα με ένα σύνολο ερωτημάτων για την τρέχουσα λειτουργία της δομής και για την εξέλιξή της. Η εργασία μου μέσα στην δομή μου έδωσε σε σύντομο χρονικό διάστημα την δυνατότητα να κατανοήσω πως λειτουργεί η συλλογικότητά της και ποιές είναι οι εφηρμοσμένες δυνατότητές της. Συνδέθηκα με την δραστηριότητα της ΔΟ σαν μαθητής και εργάτης, κάτι που αποτελεί προϋπόθεση για την γείωση της πολιτικής και πρακτικής αντίληψης στις παρούσες συνθήκες και δυναμικές. Και σαν μαθητής και ακόμα συνεργάτης, από άλλα πόστα, συνεχίζω στον διάλογο για τις ανάγκες και την προοπτική του ΑΙ.\nΟι κρίσιμοι στόχοι που είχα αναγνωρίσει και επισημάνει με εκείνο το εσωτερικό κείμενο ήταν το βαθύτερο άνοιγμα της δομής προς το κίνημα, η θωράκισή του ως κομβικού φορέα αντιπληροφόρησης και δημόσιου διαλόγου του οριζόντιου αντιεξουσιαστικού/κοινωνικού κινήματος και η συμβολή στην ανάπτυξη αυτού του κινήματος, από αυτό το κομβικό σημείο. Η ανάγκη της θωράκισης ερχόταν από τους εχθρικούς υπονομευτικούς παράγοντες στο πεδίο της χρήσης του μέσου, σε συνδιασμό με τις αδυναμίες της ΔΟ (πολιτικές, αντιληπτικές, τεχνικές) και από τις «συντροφικές» πολιτικές επιθέσεις που εκείνη την περίοδο αποσκοπούσαν στην απαξίωση και την περιχαράκωση του ΑΙ. Επιπλέον θεωρούσα ότι πρέπει να μην χάνουμε ποτέ από τον ορίζοντά μας, μέσα στην συλλογικότητα και στον διάλογο με το κίνημα, ότι το ΑΙ είναι κάτι παραπάνω από ένας αποσπασματικός χώρος αγωνιστικής προσφοράς˙ ότι αποτελεί τον σιδηρόδρομο και την υπερταχεία που ενώνει το κίνημα τοπικά (ελλάδα) και το τοπικό με το παγκόσμιο. Αυτό σήμαινε προσωπικούς κόπους και ευθύνη για όλους. Χρειαζόταν να κάνουμε πολλά επιπλέον των αμέτρητων ωρών στην διαχείρηση. Και προσπαθήσαμε πολύ, με απτά αποτελέσματα.\nΘα καταγράψω εδώ τα ειδικά ζητήματα που έκρινα τότε ότι πρέπει να επεξεργαστούμε, τα οποία ανέκυψαν από την απολογιστική κατά την οποία εντάχθηκα στο ΑΙ κι από την πρώτη εμπειρία μου εντός και σε συνάφεια με τα δεδομένα της απολογιστικής. Ίσως να γίνονται κουραστικές οι σχολαστικές αναδρομές, θ’ αποτελέσουν όμως σημεία αναφοράς, διότι διατρέχουν την συνέχεια της συλλογικής προσπάθειας μέχρι την 6η Απολογιστική (6ηΑ). Όλα δουλεύτηκαν, ορισμένα απαντήθηκαν ικανοποιητικά, σε ορισμένα γινόταν διαρκής σημαντική πρόοδος, παρότι δεν φτάσαμε σ’ ένα επίπεδο μεθοδολογικής εμπέδωσης και άλλα βρίσκονταν ακόμα μέχρι την στιγμή της αποχώρησής μου στο σημείο μηδέν, μετά από μικρές εκτινάξεις. Θα συμπεριλάβω μαζί με τους σημερινούς σχολιασμούς, λίγα σύντομα αποσπάσματα της τότε ανάπτυξης των ζητημάτων, που βοηθούν στην αποσαφήνιση των συγκεκριμένων στόχων, δυνατοτήτων και προτάσεων (ορισμένες από τις οποίες είχαν καταγραφεί στην απολογιστική που είχε προηγηθεί):\n1. Η πολιτική σχέση της δομής με το οριζόντιο κίνημα, στην γενική διάστασή της.\n...Βάση διαλόγου για την σχέση δομής αντιπληροφόρησης και κινήματος αποτελεί η θέση ότι ως εγχείρημα του οριζόντιου κινήματος θεμελιώνεται στην αυτονομία του συλλογικού σώματος εργασίας στην δομή. Ο ανοιχτός διάλογος ξεκινάει με τον σεβασμό στην εργασία και στην αυτονομία του αυτοοργανωμένου εγχειρήματος.\nΤο αυτοοργανωμένο εγχείρημα από την πλευρά του οφείλει να αντιλαμβάνεται τον εαυτό του ως κύτταρο για την ανάπτυξη του οριζόντιου αντιστασιακού κινήματος. Το athens.indymediaμε την μέχρι τώρα δραστηριότητά του υπηρετεί με συνέπεια αυτόν τον σκοπό. Χρειάζεται να προχωρήσουμε με τρόπους ακόμα πιο προωθητικούς για τον αγώνα, ενωτικούς και αμερόληπτους. Ένα βασικό μέσο είναι οι τακτικές (δίμηνες) ανοιχτές συνελεύσεις. Και η μετάβαση στην επαρχία, πιο αραιά όσο ακόμα δεν υπάρχει ευρεία συμμετοχή από την επαρχία στην δομή...\nΟ ένας πρακτικός στόχος επιτεύχθηκε με αστάθεια. Στην δημόσια τοποθέτησή μου πριν την 5η Απολογιστική (5ηΑ), τον Γενάρη του ‘18, εξήγησα τις συνθήκες-αιτίες του προβλήματος. Υποθέτω ότι η παρούσα σύνθεση της συλλογικότητας του ΑΙ έχει τις ίδιες δυσκολίες και ότι οι σύντροφοι που την στελεχώνουν καταλαβαίνουν άμεσα τις συνθήκες που ανακυκλώνουν την απομόνωση. Θα επισημάνω ότι η ισχνή συμμετοχή του κινήματος ήταν καθοριστική, χωρίς η διαπίστωση ετούτη να αποτελεί υπεκφυγή από τις δικές μας εθύνες. Σημειώστε επίσης ότι στις θεματικές προτάσεις του ΑΙ για την 5ηΑ, οι τακτικές και ανοιχτές συνελεύσεις είχαν ενταχθεί στο μεγάλο ζήτημα της (μη) στήριξης των συλλογικοτήτων στην διεύρυνση της συμμετοχής. Και οι δυο στόχοι, που αποτελούν βάσεις για την κινηματική αξιοπιστία και ανάπτυξη του ΑΙ, εκκρεμούν.\n2. Πως αντιλαμβανόμαστε την σχέση της ΔΟ με την ανοιχτή συνέλευση. Πως αποτυπώνεται στον αποφασιστικό χαρακτήρα της ανοιχτής συνέλευσης και της διαχειριστικής συλλογικότητας η γενική πολιτική αντίληψή μας για την σχέση της δομής με το οριζόντιο κίνημα. Συλλογική και ατομική ευθύνη προς το κίνημα, μέσα στην ΔΟ.\n...Η ανοιχτή συνέλευση έχει αποφασιστικό χαρακτήρα. Κάθε συνέλευση του οριζόντιου κινήματος έχει αποφασιστικό χαρακτήρα. Έτσι επιτυγχάνεται η πιο ευρεία συναίνεση. Το ζήτημα της πρακτικής δέσμευσης των συμμετεχόντων δεν μπορεί να τίθεται ως προαπαιτούμενο, αλλά ως αναγκαία συνθήκη που ικανοποιείται με την συνειδητή προσέγγιση των ενδιαφερόμενων στις συλλογικές διεργασίες…\nΗ συλλογικότητα εργασίας έχει την ευθύνη για την υλοποίηση των αποφάσεων της ανοιχτής συνέλευσης, αλλά και για την λήψη πρωτοβουλιών που μπορεί να κριθούν αναγκαίες στο μεσοδιάστημα των ανοιχτών συνελεύσεων, σε αρμονία με το πνεύμα των συλλογικότερων αποφάσεων. Είναι βέβαιο ότι η ΔΟ θα χρειάζεται να παίρνει αποφάσεις διεκπεραιωτικές, λειτουργικές και οργανωτικές με πολιτική βαρύτητα. Η συλλογικότητα εργασίας κρίνεται από το κίνημα για τις δραστηριότητές της και υποχρεούται να απολογείται στην ανοιχτή συνέλευση της δομής ή και όπου αλλού κρίνει η ίδια. Ωστόσο, καμία άποψη δεν μπορεί να έχει ισχύ αν δεν βρίσκει αποδοχή από το συλλογικό σώμα που εργάζεται στο επίμαχο πεδίο. Η παραπάνω θέση δεν αναιρεί την ισοτιμία των απόψεων. Αντιθέτως, αποτελεί την έδρα της...\nΈχω την πεποίθηση ότι αυτή η σχέση έχει θεμελιωθεί ως πολιτική θεώρηση. Κατέδειξα παραπάνω ότι αποτελεί συνεπή εφαρμογή του Ζαπατιστικού συνομοσπονδιακού παραδείγματος, απ’ το οποίο προέρχεται το Indymedia (ο συνομοσπονδισμός έχει πιο μακρυνές ρίζες στην επαναστατική ιστορία και βέβαια πήρε κι άλλες μορφές έκτοτε). Πάραυτα, δίχως την πρακτική δόμησή της, δηλαδή, τακτικές ανοιχτές συνελεύσεις και πολιτικός διάλογος με την επαρχία, μεγάλο μέρος της οποίας δεν γνωρίζει καθόλου πως λειτουργεί πολιτικά, οργανωτικά και πρακτικά το ΑΙ, μένουν μόνο οι απολογιστικές, όπου έτσι αναπόφευκτα συγκεντρώνονται κατά κύριο λόγο προβήματα.\n3. Επεξήγηση των εφηρμοσμένων τεχνικών δυνατοτήτων και λειτουργικών όρων για την συλλογική διαχείριση της πληροφορίας(προς το κοινό των χρηστών).\nΚαι αυτό το θέμα εντάχθηκε στην 5ηΑ στο μεγάλο ζήτημα της (μη) στήριξης από τις συλλογικοτήτες, σε μια ειδική πτυχή του, την πιο πολιτική: Συμφωνίες συλλογικής διαχείρισης. Με την πρώτη ανακοίνωση της 5ης, πριν τεθούν τα θέματα αναλυτικά, ο έλεγχος της διαχειριστικής ομάδας συνδέθηκε με την υποστήριξη - ενίσχυση – διεύρυνσή της. Ήδη μετά την ολοκλήρωση των Απολογιστικών του ‘16 είχαν παρθεί σημαντικές αποφάσεις, που ίσχυσαν τουλάχιστον μέχρι την 6ηΑ.\nΕπίσης πριν την 5ηΑ, διαπίστωσή μου ήταν ότι: «Ορισμένα ριζικά ζητήματα παραμένουν εκκρεμή, δημιουργώντας συνθήκες σοβαρών κρίσεων. Έχουμε όμως κατακτήσει τρόπους για να απαντάμε συλλογικά στις αντιφάσεις, τις αντιθέσεις, τις αντιπαραθέσεις και τα εξελικτικά διλλήματα. Έχουμε την κοινή εμπειρία της μεθοδολογίας των οριζόντιων διαδικασιών». Επιπλέον, οι τεχνικές αναβαθμίσεις βοήθησαν καθοριστικά προς την κατεύθυνση της βελτίωσης την απόδοση του μέσου σε επίπεδο συλλογικής πολιτικής και διαχείρισης, επικοινωνίας και χρηστικότητας, χάρη στο πάθος και το έργο των τεχνικών της δομής. Ελπίζω το ποσοτικό δυνάμωμα της συλλογικότητας να ενίσχυσε και την ποιοτική αναβάθμιση του πολιτικού υποβάθρου και των μεθόδων συλλογικής διαχείρισης.\n4. Ερμηνεία και εφαρμογή της ΠΔ (Πολιτική Δημοσίευσης). Συγκεκριμενοποίηση ειδικών σημείων. Διάκριση κατηγοριών και κριτηρίων.\nΣ’ αυτό το ζήτημα έγινε τεράστεια πρόοδος, σε πολλούς παράλληλους άξονες, μετά την 5ηΑ. Δεν θα μεταφέρω εδώ την εκτενή τοποθέτησή μου για την 5ηΑ, όμως, όποιος θέλει να έχει άποψη για τα ζητήματα της ΠΔ και γενικότερα για το θέμα «λογοκρισία», οφείλει να την μελετήσει, μαζί με την πλειάδα των προτάσεων και ερωτημάτων αποσαφήνισης της Π.Δ. και των αναγκαίων εφαρμοστικών κανόνων, που κατέθεσα δημόσια ακολούθως. Όπως είναι προφανές διαβάζοντας εκείνες τις παρατηρήσεις, οι τυποποιημένες δημόσιες εξηγήσεις για εκείνα που πάνε στα κρυμμένα είναι προϊόν μακράς ζύμωσης μέσα στην ΔΟ, όπως και οι μη εμφανείς επεξηγήσεις που τις συνοδεύουν και πιστεύω να ήταν επιβοηθητικές για τους νέους διαχειριστές. Το σημαντικότερο από εκείνη την πολιτική ανάλυση νομίζω ήταν η κρισιμότητα της συναντίληψης του νοήματος της ΠΔ, χωρίς την οποία το ΑΙ ούτε θα μπορούσε να βελτιώσει την διαχείριση, ούτε να κάνει ουσιαστικό πολιτικό διάλογο με το κίνημα, ούτε να επιτελέσει το καθήκον του ως γερή και συνομόσπονδη δομή και βέβαια ούτε να αμυνθεί απέναντι στην υπονόμευσή του.\nΘυμίζω ότι στο ξεκίνημα του ΑΙ ανέβαιναν τα πάντα. Ακόμα και αδιαμφισβήτητα εθνικιστικά σχόλια πχ. Αργότερα άρχισε ένα φιλτράρισμα. Η ενοχή της λογοκρισίας έμεινε μέχρι τις μέρες μας. Ύστερα ήρθε η παγκόσμια ιστορική καινοτομία των δημόσιων Κρυμμένων. Ήταν και παραμένει το υπόδειγμα του ανοιχτού συλλογικού ελέγχου, με απόλυτη διαφάνεια, στην δημοσιογραφία. Η συμπλήρωσή της με το προσωρινό αρχείο των Διαγραμμένων εμπλούτισε τα διαχειριστικά εργαλεία στην υπηρεσία της ΠΔ και της ανοιχτότητας του ΑΙ. Παρότι πρωτοστάτησα στην θέσπιση κοινών και αυστηρών κανόνων, ερμηνειών κτλ, θεωρώ ότι το ΑΙ δεν κινούταν σε λάθος κατεύθυνση. Η δεκτικότητα βρίσκεται από την ριζοσπαστική πλευρά, μιας αναγκαίας αλλαγής που ξεκίνησε με την γέννηση του παγκόσμιου Indymedia. Με όλες τις διαστροφές της και τα παρατράγουδά της. Η παλιά γενιά άνοιξε δρόμο. Η συλλογική εξέλιξη χρειάζεται χρόνο. Το ΑΙ δεν κινδύνεψε από την ελευθεριότητά του. Μέχρι κι οι πολέμιοί του δεν αρνήθηκαν ποτέ το πιο ανοιχτό παράθυρο στον κόσμο, την μεγαλύτερη οριζόντια κοινότητα στον ελλαδικό χώρο.\nΠιθανώς να χρειάζεται επιπλέον συλλογική καλλιέργεια λεπτεπαισθησίας στο φιλτράρισμα των αναρτήσεων. Μέχρι την 6ηΑ χρειαζόταν. Υποθέτω ότι η νέα σύνθεση χρειαζόταν χρόνο για να βρει κοινή γραμμή. Ενδεχομένως να χρειαζόταν εργασία κατανόησης των εφαρμοζόμενων κανόνων και των συγκεκριμενοποιήσεων της ΠΔ εντός της ΔΟ και προς το κίνημα. Η εκάστοτε ΔΟ κρίνει τις ανάγκες της.\n5. Πολιτική υπεράσπιση της διάλληλης λειτουργίας του πεδίου αντιπληροφόρησης και του φόρουμ συζητήσεων.\nΘα σταθώ εδώ, επειδή διαβλέπω έναν κίνδυνο. Η κατηγορία Συζητήσεις, το εργαλείο του ανοιχτού διαλόγου, παραμένει κλειδωμένη επί πολλούς μήνες. Οι Συζητήσεις ήταν η πρώτη κατηγορία που κλειδώθηκε προκειμένου να γίνει αντιληπτή στο κίνημα η δυσκολία της ΔΟ, το δυσανάλογο προς την ευθύνη της μέγεθός της και η συνευθύνη όλου του κινήματος για την λειτουργία αυτής της δομής του. Ποτέ δεν αναιρέθηκε η πολιτική απόφαση που πάρθηκε το 2016 μέσα από δυο απολογιστικές συναντήσεις, για την διατήρηση του μέσου ως πεδίου ανοιχτού κοινωνικού διαλόγου με τα κριτήρια της ΠΔ. Ορισμένες συλλογικότητες και σύντροφοι αναγνωρίσαμε μια πρόθεση περιορισμού του μέσου στην μορφή μιας πλατφόρμας «επίσημων» δημοσιεύσεων (από οργανωμένα σχήματα), με σκοπό να μείνει εκτός κοινού πεδίου ο κριτικός διάλογος. Φυσιολογικά, μόνο τα συντηρητικά κουμάντα έχουν λόγους να θέλουν την περιχαράκωση του δημόσιου διαλόγου. Το ΑΙ κινήθηκε στην αντίθετη κατεύθυνση, κατοχυρώνοντας την ανοιχτότητα του μέσου, τον άμεσο και γόνιμο χαρακτήρα του κοινωνικού διαλόγου. Για να στηριχθεί αυτή η απόφαση έγιναν οι έντονες προσπάθειες αναβάθμισης της διαχείρισης σε όλα τα επίπεδα, που απέδοσαν μια συνολική αποκατάσταση της αξιοπιστίας του ΑΙ, παρότι ακόμα ατελούς. Εντέλει, όταν οι Συζητήσεις μπήκαν στο ψυγείο, αποφασίστηκε όχι λόγω κάποιας υποτίμησής τους, αλλά ως μέσο αγανάκτησης προς το κίνημα, για την μη συμμετοχή του, άρα λόγω της σημασίας τους. Απλά, ήταν η πρώτη και τελευταία κατηγορία που πάγωνε εφόσον ήταν η λιγότερο κρίσιμη για την άμεση ενημερότητα.\nΟι αφορμές για την πολεμική ενάντια στον ανοιχτό διάλογο ελαχιστοποιήθηκαν μέχρι την 6ηΑ, λόγω της εξέλιξης της ΔΟ και των εργαλείων της, όπως το εξήγησα ως εδώ. Με το ξεκαθάρισμα, από την 5ηΑ και στη συνέχεια, των καυτών ειδικών ζητημάτων που χρόνιζαν και είχαν ξανατεθεί στην 5η (αν θα επιτρέπονται Συζητήσεις και κριτική σε πολιτικούς κρατούμενους και αναφορικά σε παράνομες οργανώσεις και δράσεις, όπως και αν θα επιτρέπεται η ενδεχόμενη παραβίαση της Πολιτικής Δημοσίευσης από κείμενα υπαρκτών συλλογικοτήτων), δημιουργήθηκε μια γερή βάση αδιάβλητης διαχείρισης. Το γεγονός ότι μπορούμε να κρίνουμε διαχειριστικές πράξεις με τόσο σαφώς συμφωνημένους και δεδηλωμένους όρους όσο αυτοί που διαμορφώθηκαν σιγά σιγά, αποτελεί καθοριστικό επίτευγμα. Δεν τίθεται πλέον υπό συζήτηση καμία επίφαση που να συμπεραίνει την κατάργηση των Συζητήσεων ως εποικοδομητική, έστω καιροσκοπικά. Μέχρι το καλοκαίρι του ‘19 το πιο σοβαρό πρόβλημα που παρέμενε μέσα στις Συζητήσεις και απαιτεί ευαίσθητους αισθητήρες, ήταν η αμιγώς εχθρική, αλλά συγκαλυμμένη, προπαγάνδα.\nΆλλωστε, κατά πως τέθηκε στην 5ηΑ: Κανένα πρόβλημα στη διαχείριση του μέσου δεν δικαιολογεί τον περιορισμό των λειτουργιών του ή και την παύση του. Το '16 αντιμετωπίσαμε την πρόταση κατάργησης των Συζητήσεων, που θα αποτελούσε φίμωση του δημόσιου διαλόγου. Ένα πλήθος συντρόφων εντός κι εκτός φυλακής είχαν επισημάνει ότι το πρόβλημα δεν είναι οι Συζητήσεις καθαυτές, αλλά η κουλτούρα των χρηστών και η διαχείρισή τους. Δεν κόβουμε το κεφάλι που πονάει. Πόσο μάλλον, όταν ξέρουμε ότι είναι ο εχθρός αυτός που μας δηλητηριάζει, προβοκάροντάς μας, ώστε να δηλητηριαζόμαστε μεταξύ μας. Η απαξίωση και η προληπτική, δηλαδή, οριστική λογοκρισία, συνδέονται ριζικά. Δεν γίνεται η δεύτερη να αποτελεί απάντηση στην πρώτη. Το «αν δεν μπορούμε να το διαχειριστούμε...» δεν αποτελεί ικανοποιητική απάντηση. Αποτελεί επίχρυσμα της απαξίωσης.\nΘα σχολιάσω σχετικά ότι σ’ αυτόν τον τομέα το Indymedia είναι αναντικατάστατο. Τα «social media» (sm) δεν είναι οριζόντια. Ως προς το πως δικτυώνονται οι χρήστες, είναι κλειστά, σεχταριστικά μέσα. Ενώ στην διαχειριστική δομή τους είναι απολύτως εποπτευόμενα. Κλειδώνεσαι με την παρέα σου στο σπίτι σου κι ο μπάτσος έχει μια σούπερ κάμερα στο ταβάνι και όλα τα κλειδιά της πολυκατοικείας! Επιπλέον, ως προς την κυκλοφορία της πληροφορίας είναι επίσης συγκεντρωτικά. Κάθεστε στον καναπέ με τους κολλητούς και βομβαρδίζεστε μαζί με εκατομμύρια άλλους με τους οποίους δεν θα επικοινωνήσετε ποτέ, από τον ίδια επιλεγμένη και ρετουσαρισμένη «ενημέρωση» των ιμπεριαλιστικών κολοσσών. Οι Συζητήσεις του Indymedia μπορούν να ενώσουν τους πάντες, πετώντας έξω ακριβώς εκείνους που έχουν λόγους για να ελέγχουν ή να περιορίζουν τον κοινωνικό διάλογο. Η αυταρέσκεια της εικόνας μπορεί να μείνει στα ιστορικά σκουπίδια των sm.\nΈχουν δίκιο εκείνοι που αντιτείνουν ότι πρέπει να ακολουθούμε την κινητικότητα της κοινωνίας, τους τρόπους που οι άνθρωποι επικοινωνούν, για να επικοινωνήσουμε μαζί τους. Σχεδόν οποιοσδήποτε δογματικός αφορισμός αποτελεί παράγοντα απομόνωσης, άρα αναπαραγωγής των κυρίαρχων αντι-κοινωνικών συνθηκών (το σχεδόν για να αποφύγουμε έναν δογματικό αφορισμό!). Όποιοι έχουν καιροσκοπικές φιλοδοξίες, επομένως όχι ριζοσπαστικές, χρησιμοποιώντας τα συστημικά πεδία αφομοιώνονται σ’ αυτά. Όταν ανοιγόμαστε στην κοινωνική μεθόριο μεταξύ αφομοίωσης και ρήξης, το ζητούμενο είναι να μετατοπίσουμε το δικό μας σύνορο παίρνοντας και μετασχηματίζοντας τον ζωτικό χώρο του εχθρού, δηλαδή, να προσελκύσουμε δυνάμεις μέσα στο δικό μας πεδίο κι έτσι να το μεγεθύνουμε. Αυτό κάνουν οι πολιτικές οργανώσεις παίζοντας με τα sm. Υπάρχει μια διαφορά βαθμίδας μεταξύ των πολιτικών οργανώσεων και του Indymedia. Το πεδίο των επικοινωνιών είναι εργαλειακό για τις πολιτικές οργανώσεις. Τα δίκτυα γίνονται ένα μέσον για τους σκοπούς της οργάνωσης. Ενώ ο σκοπός του Indymedia είναι η κοινωνική δικτύωση καθαυτή, όμως με τους όρους τους οριζόντιου κινήματος. Ειδικά το ΑΙ είναι το εργαλείο που αναβαθμίζει πολιτικά και οργανωτικά την κοινωνική δικτύωση. Η μετατόπιση της πολιτικής επικοινωνιακής δραστηριότητας από τα sm προς το ΑΙ θα είναι τεράστεια δύναμη για το κίνημα. Το ΑΙ έχει τις προϋποθέσεις για να γίνει ένας τέτοιος χώρος υποδοχής. Μάλλον όχι αυτόματα. Μέσα από πολιτική ζύμωση, συμμετοχική ενίσχυση, συλλογική εμβάθυνση και προετοιμασία, τεχνικές και διαχειριστικές τροποποιήσεις κτλ.\nΔεν είναι τεχνικές οι αιτίες που είχαν κάνει το ΑΙ σχετικά αργό. Είναι πολιτικές/πολιτισμικές. Οι τεχνικοί του ΑΙ έχουν καταβάλει όλες τις δυνατές προσπάθειες σε αυτήν την κατεύθυνση. Αν ένα πολύ μικρό μέρος από τους συντρόφους που τρομπάρουν στα sm αναλάμβανε την κινηματική ευθύνη της συμμετοχής στο ΑΙ, μειώνοντας αναλογικά τον αναγκαίο χρόνο εργασίας για το σύνολο των διαχειριστών, το ΑΙ θα ήταν πύραυλος. Την λεζάντα την δωρίζει ο καπιταλισμός άκοπα. Η αυτοδιεύθυνση θέλει λίγο ζωντάνια. Τα πολιτικά σχήματα που δεν αντιλαμβάνονται την ανάγκη ανάπτυξης αυτού του χώρου κινηματικής υποδοχής, λογικά και βάσει ενδείξεων δεν ενδιαφέρονται για την καλλιέργεια της κοινωνικής μεθορίου του κινήματος, παρά μόνο για την μεγέθυνση των δικών τους αυστηρά οριοθετημένων χώρων. Δεν είναι μόνο η κουλτούρα της ανευθυνότητας, της μη δέσμευσης, της φυγοπονίας, πίσω από την αδιαφορία για το ΑΙ. Είναι και η πολύ πιο συγκεκριμένη και οργανωμένη ροπή του σεχταρισμού.\nΤο ΑΙ δεν επιτρέπεται να απορρίψει κανέναν λόγω μη ανάληψης καθηκόντων ή έστω λόγω έλλειψης αλληλεγγύης˙ είναι ότι πιο ανοιχτό έχει και πρέπει να έχει το κίνημα. Το όπλο του ΑΙ είναι το εύρος της απεύθυνσης του. Τα βλήματά του είναι η πρακτική και ο λόγος της συλλογικότητάς του, που εκφράζουν ότι πιο ανοιχτό, εξισωτικό κι ελεύθερο διαθέτει το κοινωνικό κίνημα. Η γόμωσή του είναι οι σύντροφοι που εργάζονται στα ψηφιακά «υπόγεια». Είναι σίγουρο ότι όλοι όποιοι έχουν ανάγκη μια αγωνιστική κινητικότητα έξω από το χωράφι τους, έχουν ευαίσθητα αυτιά για τους κανονιοβολισμούς του ΑΙ. Κανονιοβολισμοί είναι οι καινοτομικές αλλαγές του ΑΙ, είναι και τα διαχειριστικά λάθη του (φίλια πυρά). Οι εσωτερικές πολιτικές κανονιές του ΑΙ πριν την 6ηΑ έφεραν αποτέλεσμα. Τα βλήματα που κάνουν τη νύχτα μέρα πάνω από το δικό μας στρατόπεδο, βοηθάνε να ξεχωρίσει όλο το κίνημα ποιοί είναι ετοιμοπόλεμοι και ποιοί παραγοντίζουν.\nΤο ζήτημα αυτό θεωρώ ότι είναι ιδιαίτερα επίκαιρο. Έχουμε μπει ραγδαία στην πιο άγρια φάση κρατικής-καπιταλιστικής επίθεσης των τελευταίων τριάντα χρόνων. Οι μηχανές του πολέμου, η βιοπολιτική εξόντωσης, ο συστημικός ολοκληρωτισμός… αποχαλινώνονται. Σύντομα οι αντιστάσεις θα εκταθούν εκρηκτικά. Επιπλέον, το υλικό υπόβαθρο της κοινωνικής επικοινωνίας τρέχει ασταμάτητα προς το παράλληλο ψηφειακό σύμπαν. Τίποτα δεν είναι σαν το 1999, μα ούτε και σαν το 2008, σ’ αυτόν τον τομέα. Απ’ την απέναντι πλευρά, η διακρατική καπιταλιστική ολιγαρχία επιχειρεί, αυτήν την στιγμή με υγειονομικά προσχήματα, να κατοχυρώσει την ολοκληρωτική απομόνωση και την πανεποπτεία ως γενικευμένη καθημερινότητα. Το ΑΙ, η ανοιχτή συλλογική δομή αντιπληροφόρησης του κοινωνικού κινήματος έχει μια κρίσιμη ευθύνη: Θα χρειαστεί να συνδέσει τα αναδυόμενα θραύσματα σε άμεσο χρόνο, όπως το έχει ξανακάνει στο παρελθόν, αλλά τώρα σε πολύ μεγαλύτερη έκταση και ταχύτητα.\nΗ ευρεία εμπλοκή των συλλογικοτήτων-χρηστών της δομής στην διαχείρισή της και η αποκέντρωσή της, πάνω σ’ ένα ανθεκτικό πλαίσιο πολιτικών συμφωνιών και διαδικασιών, θα γίνουν κρίσιμοι παράγοντες της ικανότητάς της να ανταπεξέλθει στις τρέχουσες συνθήκες. Απαιτείται να πέσουν ομοβροντίες για ν’ απαξιωθεί ο ρόλος του χρήστη-καταναλωτή. Να γίνει τόσο περισσότερο καταφανής η ανάγκη συμμετοχής και η συνευθύνη του οργανωμένου κινήματος, ώστε να γίνουν δακτυλοδεικτούμενοι από την βάση του κινήματος εκείνοι που σφυρίζουν αδιάφορα. Επιπλέον, προαπαιτείται να έχουν διαμορφωθεί κι εφαρμοστεί κατάλληλα εργαλεία διαχείρισης. Ήδη πριν την 6η υπήρχαν αρκετές καλές ιδέες μέσα στην συλλογικότητα του ΑΙ. Επίσης σημαντικές προτάσεις είχαν κατατεθεί στην 5ηΑ από άλλους συντρόφους, όπως πχ η σύνθεση των μέσων αντιπληροφόρησης και ο καταμερισμός εργασιών.\nΕπιστρέφοντας στην αρχή του απολογισμού μου, στην ιδρυτική διακήρυξη της παγκόσμιας συλλογικότητας του Indymedia, θεωρώ ότι οι ίδιες συνθήκες επιτάσουν την συγκρότηση μιας διεθνούς πλατφόρμας άμεσης ενημέρωσης, με τα πολιτικά και λειτουργικά χαρακτηριστικά του ΑΙ. Η πλατειά συμμετοχή αλληλέγγυων στην επανάσταση της Μεσοποταμίας (Κουρδιστάν, Β.Συρία) και οι εξεγέρσεις που ξεσπούν η μια μετά την άλλη δείχνουν ότι ο νομαδισμός της εποχής των απαρχών του Indymedia, από τον οποίον γεννήθηκε, δεν ήταν μια παροδική τάση, αλλά το πρόπλασμα του παγκόσμιου επαναστατικού κινήματος σ’ ετούτη την φάση της συγκεντρωτικής καπιταλιστικής-διακρατικής επέλασης. Υπάρχουν πολλά αξιόλογα διεθνή κινηματικά σάϊτ, αλλά κανένα δεν έχει την αμεσότητα της ενημέρωσης ή την υπερεθνική δικτύωση που απαιτούνται σήμερα. Και δεν ξέρω αν κάποιο έχει το ανοιχτό συλλογικό υπόβαθρο του ΑΙ. Πιστεύω ότι το ΑΙ έχει τις πολιτικές συμφωνίες, την εμπειρία και τα κριτήρια για την πρωτοβουλία που απαιτεί ένας τέτοιος στόχος. Εύλογα, δεν μπορεί να επιτευχθεί χωρίς συνοργάνωση. Για μένα αποτελεί ερώτημα αν είναι εφικτή η διασύνδεση πολλών μέσων σε μια κοινή πλατφόρμα ή όχι κι ακόμα πιο βασικό ερώτημα αν θα μπορέσει να λειτουργήσει πολιτικά και πρακτικά η αποκεντρωμένη διαχείρισή της ή θα ήταν αναπόφευκτη η συγκρότηση μιας νέας διαχειριστικής συλλογικότητας. Μοιράζομαι το σκεπτικό μου και το γενικό περίγραμμα μιας ανάγκης, με τους συντρόφους του ΑΙ και όλους όποιοι αναγνωρίζουν ένα νόημα σ’ αυτά. Διότι ο συλλογικός πλούτος, οι ριζοσπαστικές προσπάθειες και η κοινώς διαθέσιμη καινοτομία, παράγονται στις πιο ανοιχτές διεργασίες αυτοοργάνωσης.\n* Οι φράσεις με πλάγια γράμματα είναι αποσπάσματα από ντοκουμέντα της συλλογικότητας του ΑΙ (κείμενα της δομής του, κείμενα της συνέλευσής του, εσωτερικά ή δημόσια κείμενα δικά μου).\nglobe indymedia αντιπληροφόρηση αυτοοργάνωση ΔΟ ενημέρωση οριζοντιότητα συμμετοχικότητα


Η Εκκλησία είναι "όασις πηγής ύδατος ζώντος" - Ορθοδοξία News Agency\nHome \_ Πατριαρχεία \_ Πατριαρχείο Ιεροσολύμων \_ Η Εκκλησία είναι «όασις πηγής ύδατος ζώντος»\n22/12/2020 22/12/2020 «Η Εκκλησία είναι όχι μόνον η μαρτυρία της επί γης ευεργετικής ενσάρκου παρουσίας Αυτού, αλλά και ο συνεχιστής του έργου Αυτού. Προσλαμβάνει τον άνθρωπον απ΄αρχής άχρι τέλους της ζωής του» υπογραμμίζει ο Πατριάρχης Ιεροσολύμων κ.κ. Θεόφιλος στο μήνυμά του για την εορτή των Χριστουγέννων. Επισημαίνει μάλιστα ότι η Εκκλησία καθιστά τον άνθρωπος «διά του Βαπτίσματος...\n22 Δεκεμβρίου, 2020 - 14:13\nΗ Εκκλησία είναι «όασις πηγής ύδατος ζώντος»\n«Η Εκκλησία είναι όχι μόνον η μαρτυρία της επί γης ευεργετικής ενσάρκου παρουσίας Αυτού, αλλά και ο συνεχιστής του έργου Αυτού. Προσλαμβάνει τον άνθρωπον απ΄αρχής άχρι τέλους της ζωής του» υπογραμμίζει ο Πατριάρχης Ιεροσολύμων κ.κ. Θεόφιλος στο μήνυμά του για την εορτή των Χριστουγέννων.\nΕπισημαίνει μάλιστα ότι η Εκκλησία καθιστά τον άνθρωπος «διά του Βαπτίσματος μέλος αυτής, εξημερώνει και κατακοσμεί τα ήθη του. Αρνείται οιανδήτινα βίαν. Τρέφει πεινώντας, αποφυλακίζει φυλακισμένους. Είναι όασις πηγής ύδατος ζώντος εις την έρημον και μοναξιάν του κόσμου, τόπος προσευχής διά θεραπείαν των προσβληθέντων εκ της λοιμώδους νόσου του Covid -19 και προμηθεύς ποικίλης βοηθείας εις τους πληγέντας εκ των μέτρων προστασίας εξ αυτής».\nΕτικέτες: εμβόλιο, Πατριάρχης Ιεροσολύμων


Νίκος Ζερβός για Έλενα Αθανασοπούλου-Κώστα Κωστόπουλο: «Είμαι σίγουρος ότι δε συνέβη αυτό το πράγμα»| Fay's book\nΣτην κάμερα της εκπομπής «Super Κατερίνα» και τη Μένια Κούκου μίλησε σήμερα (13/5) ο Νίκος Ζερβός.\nΟ ίδιος πήρε θέση για την καταγγελία βιασμού που έκανε η Έλενα Αθανασοπούλου κατά του Κώστα Κωστόπουλου, λέγοντας πως η ηθοποιός ψεύδεται προκειμένου να έρθει στο προσκήνιο και να κερδίσει λίγη δημοσιότητα ή κάποιον ρόλο.\n«Το περίμενα ότι θα γίνει κάτι τέτοιο τώρα που άνοιξε όλη αυτή η ιστορία με το #metoo. Πολλές κοπέλες έχουν δίκιο, δεν λέω ότι έχουν όλες άδικο αλλά ήταν και φυσικό ότι κάποιες κοπέλες θα προσπαθούσαν να το εκμεταλλευτούν όλο αυτό για να κερδίσουν λίγη δημοσιότητα, κάποιο ρόλο….\nΤον ξέρω τον Κωστόπουλο, είναι συνάδελφός μου. Δεν είμαστε φίλοι. Αυτός κάνει τηλεόραση, εγώ κάνω σινεμά. Είναι εντάξει άνθρωπος. Δεν έχω ακούσει γι’ αυτόν ούτε μισή διαμαρτυρία. Είμαι σχεδόν σίγουρος ότι είναι στημένο. Δε θα κάτσω να ψάξω γιατί το κάνει. Μπορεί να μην την πήρε σε κάποιον ρόλο. Η κοπέλα θα κερδίσει λίγα λεπτά δημοσιότητας και ότι άλλο κερδίσει… Δεν έχω αποδείξεις, δεν ήμουν και δίπλα για να ξέρω αλλά ξέρω τον σκηνοθέτη λέω ότι κατά 99% δεν έγινε αυτό το πράγμα.\nΑν χρειαστεί θα πάω μάρτυρας στο δικαστήριο. Μπορεί σε μια πρόβα ή ένα γύρισμα να ψιλοφλερτάρεις με μια κοπέλα. Αν αυτό το πάρεις και το κάνεις βιασμό… Είναι τόσο χοντρή αυτή η λέξη. Θα μπορούσε να πει ότι της την έπεσε. Δε ξέρω αν υπήρξε φλερτ. Ο ίδιος λέει ότι δεν υπήρχε», δήλωσε χαρακτηριστικά ο Νίκος Ζερβός.\nΈλενα ΑθανασοπούλουΚώστας ΚωστόπουλοςΝίκος Ζερβός


Γιάγκος Αθανασόπουλος: Η διδασκαλία της Τέχνης στα σχολεία..\nΤρίτη, 21 Αυγούστου 2012 12:30\nΗ εκπαίδευση στην τέχνη είναι ανύπαρκτη στο ελληνικό εκπαιδευτικό σύστημα. Η διδασκαλία της τέχνης δεν αφορά μόνο όσους θέλουν να την σπουδάσουν...\nΗ γνώση της τέχνης είναι σημαντική σαν βάση μίας κουλτούρας η οποία βοηθά τον άνθρωπο στο να εκτιμάει αξίες που έχουν να κάνουν με την κοινωνία, την αισθητική και την ποιότητα ζωής .\nΤα τελευταία χρόνια έχουν γίνει κάποιες σποραδικές προσπάθειες διδασκαλίας της τέχνης στα ολοήμερα δημοτικά σχολεία, καθώς και στα Μουσικά και Καλλιτεχνικά σχολεία. Αυτό είναι το ελάχιστο και η Μέση εκπαίδευση εξακολουθεί να μειονεκτεί ως προς το εύρος γνώσεων που προσφέρει. Ακολουθείται το ίδιο σύστημα, πάνω από σαράντα χρόνια, όπου η εξειδίκευση των γνώσεων για τις Πανελλήνιες εξετάσεις γίνεται στο ιδιωτικό φροντιστήριο και το δημόσιο σχολείο αποτελεί πάρεργο για τους μαθητές. Στα φροντιστήρια που οι μαθητές οδηγούνται αναγκαστικά, για την εισαγωγή τους στην τριτοβάθμια εκπαίδευση, η γνώση έχει κονσερβοποιηθεί στα δεδομένα των θεμάτων που μπαίνουν στις εξετάσεις. Αυτή μαζί με την γνώση που επιβάλλεται στο σχολείο ακολουθούν τις επιταγές εισαγωγής στο πανεπιστήμιο και όχι στην απόκτηση της γενικής γνώσης και στην διαμόρφωση χαρακτήρα και γενικότερα μίας «κουλτούρας» που θα συνδέεται με την θέση της χώρας μας στον κόσμο. Η έλλειψη ευρείας γνώσης είναι εμφανέστερη όταν η κατεύθυνση έχει να κάνει με την Τέχνη. Η διδασκαλία της Τέχνης παραμένει ένα ζητούμενο. Πώς είναι δυνατόν να αποφασίσει να σπουδάσει τέχνη κάποιος όταν δεν έχει λάβει καμία γνώση και κατεύθυνση για αυτή από την Μέση εκπαίδευση. Είναι λογικό να μαθαίνει κάποιος μαθηματικά και να δίνει εξετάσεις σε αυτά για να σπουδάσει μαθηματικά αλλά για να σπουδάσει τέχνες θα δώσει λατινικά και όχι ιστορία της Τέχνης για παράδειγμα. Παράλογο; Όχι μόνο αυτό αλλά όλο το σύστημα για να σπουδάσει κάποιος στην τριτοβάθμια εκπαίδευση. Θα σας δώσω ένα παράδειγμα. Για να πετύχει κάποιος στο Θεωρητικό Τμήμα της Σχολής Καλών Τεχνών τα μαθήματα της δέσμης που εξετάζονται είναι: Έκθεση, Αρχαία, Λογοτεχνία , Λατινικά, Ιστορία. Το κυρίως μάθημα που θα έπρεπε να εξετάζονται θα ήταν η Ιστορία Τέχνης ή κάποιο άλλο μάθημα σε σχέση με τον Πολιτισμό. Το ίδιο συμβαίνει και σε άλλες σχολές. Γιατί για την εισαγωγή στο τμήμα Φωτογραφίας του ΤΕΙ Αθήνας πέρα των άλλων της δέσμης, τα ειδικά μαθήματα να είναι ίδια με αυτά που χρειάζονται στην Αρχιτεκτονική, δηλαδή ελεύθερο και γραμμικό σχέδιο. Στο πρόγραμμα σπουδών του Τμήματος δεν υπάρχει πουθενά το ελεύθερο και το γραμμικό σχέδιο. Υποβάλλονται οι μαθητές και οι γονείς τους σε ανώφελο κόπο και έξοδα στα φροντιστήρια γιατί αυτά τα μαθήματα δεν διδάσκονται στην ύλη του Λυκείου και ζητούνται χωρίς λόγο από το εισαγωγικό σύστημα. Υπάρχουν πλέον πολλές τριτοβάθμιες Σχολές που διδάσκονται αντικείμενα που έχουν σχέση με την Τέχνη. Αν πρέπει να διατηρηθεί το σύστημα των πανελληνίων εξετάσεων θα πρέπει να δημιουργηθεί μια καινούργια δέσμη που θα αφορά την εισαγωγή σε σχολές που έχουν αντικείμενα τις Καλές και Εφαρμοσμένες Τέχνες με παράλληλη θεσμοθέτηση καλλιτεχνικών μαθημάτων στα Λύκεια. Με το υπάρχον σύστημα οι φοιτητές που εισάγονται στις Σχολές με αντικείμενο τις Τέχνες, εκτός από ελάχιστες εξαιρέσεις, έχουν τις περιορισμένες γνώσεις που είναι επικεντρωμένες στα στενά αντικείμενα των εισαγωγικών εξετάσεων. Θα πρέπει οι καθηγητές να τους διδάξουν εξ αρχής τις βασικές γνώσεις πάνω στη Τέχνη. Αποτέλεσμα είναι η καθυστέρηση στο να προχωρήσουν σε υψηλότερα επίπεδα σπουδών και στην υποβάθμιση του επιπέδου σπουδών. Εν κατακλείδι έχουν μπει τόσα πολλά «πρέπει» στην εισαγωγή των νέων μας στην τριτοβάθμια εκπαίδευση που η επιτυχία σε αυτή, τείνει να είναι ένα ελιτίστικο γεγονός που συντηρεί την παραπαιδεία. Η θλιβερή εκμετάλλευση της επιτυχίας τους από τα ΜΜΕ με συνεντεύξεις, παρουσιάσεις των πρώτων, διαφημίσεις φροντιστηρίων με καταλόγους επιτυχόντων, είναι ένα εμπορικό πανηγύρι. Δεν είναι καθόλου φυσιολογικό. Δεν νομίζω ότι υπάρχει κράτος σε ολόκληρο τον κόσμο που η επιτυχία στα ΑΕΙ παρουσιάζεται σαν μέγα γεγονός και που παρακολουθείται τόσο στενά από τον Τύπο. Τι θα πρότεινα; Να καθιερωθεί η διδασκαλία της τέχνης στην πρωτοβάθμια και την μέση εκπαίδευση και ειδικότερα στο Λύκειο να δίνει δυνατότητες επιλογής μαθημάτων κατεύθυνσης. Τα μαθήματα που έχουν σχέση με τις Τέχνες να καθιερωθούν ισόποσα και ισοδύναμα με τα αντίστοιχα φιλολογικά και μαθηματικά. Η εισαγωγή στα ΑΕΙ να είναι ελεύθερη στις σχολές προτίμησης του καθενός χωρίς εξετάσεις, μόνο με τον βαθμό του απολυτηρίου με μεγαλύτερη βαρύτητα των βαθμών στα μαθήματα επιλογής ειδικότητας. Καθιέρωση στις ειδικότητες των τεχνών και η παρουσίαση φακέλου με έργα του υποψηφίου για την κατάταξη στο τμήμα.\nInfo: Ο Γιάγκος Αθανασόπουλος γεννήθηκε στην Αθήνα. Σπούδασε στην Αρχιτεκτονική Σχολή του Πανεπιστημίου Φλωρεντίας. Ασχολείται με την φωτογραφία στην επικοινωνία και στην μελέτη του περιβάλλοντος σε σχέση με την παρέμβαση της αρχιτεκτονικής σε αυτό. Είναι Καθηγητής του Τμήματος Φωτογραφίας και Οπτικοακουστικών Τεχνών της Σχολής Γραφικών Τεχνών και Καλλιτεχνικών Σπουδών του ΤΕΙ Αθήνας. Έχει συμμετάσχει σε ατομικές και ομαδικές εκθέσεις στην Ελλάδα και το εξωτερικό.\nΘυμάμαι ότι γύρω στα 13 μου αγόρασα στα κρυφά ένα πακέτο τσιγάρων, λόγω της συσκευασίας τους, όχι για να καπνίσω. Τότε δεν μπορούσα να καταλάβω τι ήταν αυτό που μου άρεσε αλλά ήδη κάτι άρχιζε να με απασχολεί γύρω απο το σχέδιο του γράμματος. Μέχρι το Λύκειο δεν είχα ιδέα για το τι ήθελα να κάνω. Ήμουν καλός στα θεωρητικά μαθήματα και οι δάσκαλοι με προέτρεπαν να ασχοληθώ με τη Φιλοσοφία. Ευτυχώς τα πράγματα πήραν άλλη τροπή… 22.06.2016 16:06


Συνταγματολόγοι για Τζιτζικώστα: "Μόνο βουλευτής μπορεί να λάβει εντολή σχηματισμού κυβέρνησης κατά το Σύνταγμα" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Συνταγματολόγοι για Τζιτζικώστα: “Μόνο βουλευτής μπορεί να λάβει εντολή σχηματισμού κυβέρνησης κατά...\nΣυνταγματολόγοι για Τζιτζικώστα: “Μόνο βουλευτής μπορεί να λάβει εντολή σχηματισμού κυβέρνησης κατά το Σύνταγμα”\n– Άρθρο των Γιώργου Γεραπετρίτη* και Φίλιππου Σπυρόπουλου**, στην Καθημερινή.\nΗ αφορμή είναι γνωστή: ο ένας εκ των υποψηφίων προέδρων, ανώτερο αιρετό μονοπρόσωπο όργανο οργανισμού τοπικής αυτοδιοίκησης δεύτερου βαθμού (περιφέρεια), έχει, σύμφωνα με το άρθρο 56 παρ. 1 του Συντάγματος, απόλυτο κώλυμα εκλογιμότητας. Συνεπώς, δεν μπορεί να ανακηρυχθεί υποψήφιος ούτε να εκλεγεί βουλευτής κατά τη διάρκεια της θητείας για την οποία εξελέγη (έως 31 Αυγούστου 2019), ακόμη και αν παραιτηθεί.\nΤο ισχύον Σύνταγμα, όπως αναθεωρήθηκε το 2001, προβλέπει στο άρθρο 37 παρ. 4, ότι στις περιπτώσεις κατά τις οποίες ανατίθεται εντολή σχηματισμού κυβέρνησης ή διερευνητική εντολή σε αρχηγό κόμματος, αν το κόμμα δεν έχει αρχηγό ή εκπρόσωπο ή αν ο αρχηγός/εκπρόσωπός του δεν έχει εκλεγεί βουλευτής, ο Πρόεδρος της Δημοκρατίας δίνει την εντολή σ’ αυτόν που προτείνει η κοινοβουλευτική ομάδα του κόμματος. Από τη διατύπωση της διάταξης και την ένταξή της στη μηχανική του κοινοβουλευτικού συστήματος και της κομματικής δημοκρατίας, συνάγεται ότι αποσκοπεί εκείνος που λαμβάνει την εντολή σχηματισμού κυβέρνησης ή τη διερευνητική εντολή, να είναι βουλευτής. Άλλως, η διάταξη δεν θα είχε κανένα απολύτως νόημα, αφού ο αρχηγός του κόμματος θα μπορούσε ούτως ή άλλως να λάβει την εντολή, ακόμη και αν ο ίδιος δεν ήταν βουλευτής. Κατά την τελολογία της διάταξης, ο εντολοδόχος, εν δυνάμει πρωθυπουργός, οφείλει να διαθέτει λαϊκή νομιμοποίηση ώστε να εξυπηρετείται καλύτερα η κοινοβουλευτική διαδικασία και ιδίως ο κοινοβουλευτικός έλεγχος. Υπό την έννοια αυτή, το ισχύον Σύνταγμα ανέχεται τον δυισμό μεταξύ του (μη κοινοβουλευτικού) αρχηγού του κόμματος και του (κοινοβουλευτικού) πρωθυπουργού, αντίθετα με ό,τι ίσχυε υπό το αρχικό Σύνταγμα του 1975 έως την αναθεώρησή του, το 1986, όπου προβλεπόταν στο άρθρο 37 παρ. 2 ότι σε περίπτωση μη ύπαρξης αρχηγού ή μη εκλογής του ως βουλευτού, θα έπρεπε να προηγείται η ανάδειξη αρχηγού στον οποίο θα εδίδετο και η εντολή σχηματισμού κυβέρνησης, για να μην υφίσταται δυαρχία.\nΗ συνταγματική απαγόρευση να λάβει εντολή σχηματισμού κυβέρνησης ή διερευνητική εντολή μη κοινοβουλευτικό πρόσωπο, είναι αποτύπωση μιας ιστορικής εξέλιξης που κορυφώθηκε το 1986 και οδήγησε σε ένα εξαιρετικά αυστηρό και αναλυτικό πλαίσιο ανάδειξης της κυβέρνησης. Το πλαίσιο αυτό μηδενίζει ουσιαστικά τη δυνατότητα παρέμβασης του Προέδρου της Δημοκρατίας (έναντι του οποίου το Σύνταγμα διατήρησε εν πολλοίς την πολιτική δυσπιστία προς τον Βασιλέα), και αναδεικνύει και εξαίρει τον ρόλο της Βουλής. Σε άλλες συνταγματικές τάξεις, ιδίως όπου λόγω της υφής του εκλογικού συστήματος και της πολιτικής πραγματικότητας ανθούν οι κυβερνήσεις συνεργασίας, ο διορισμός μη κοινοβουλευτικού πρωθυπουργού είναι συνήθης συνταγματική λύση. Στις περιπτώσεις αυτές ελλείπουν αναλυτικές συνταγματικές ρυθμίσεις. Το ιταλικό Σύνταγμα, π.χ., αφιερώνει στο πρωτότυπο κείμενο είκοσι μόνο λέξεις για την ανάδειξη της κυβέρνησης, και αφήνει ανοικτό το ενδεχόμενο διορισμού μη κοινοβουλευτικού πρωθυπουργού («ο Πρόεδρος της Δημοκρατίας διορίζει τον Πρόεδρο του Υπουργικού Συμβουλίου και με πρότασή του τα μέλη του Υπουργικού Συμβουλίου»). Το ελληνικό Σύνταγμα, αντίθετα, ρυθμίζει το θέμα της ανάδειξης του πρωθυπουργού και της κυβέρνησης, σε 353 λέξεις, οι οποίες μάλιστα δημιουργούν εκάστοτε έντονους ερμηνευτικούς προβληματισμούς.\nΚατά το ελληνικό Σύνταγμα, μη κοινοβουλευτικό πρόσωπο είναι δυνατόν να διοριστεί πολιτικός (μη υπηρεσιακός) πρωθυπουργός, ΜΟΝΟ κατά το στάδιο που έπεται των διερευνητικών εντολών, όπου ο Πρόεδρος της Δημοκρατίας καλεί τους αρχηγούς των κομμάτων ως τελευταίο καταφύγιο για τον σχηματισμό βιώσιμης πολιτικής κυβέρνησης που να έχει την εμπιστοσύνη της Bουλής. Στο στάδιο ακριβώς αυτό προέκυψαν οι δύο μεταπολιτευτικές (μη υπηρεσιακές) κυβερνήσεις υπό μη κοινοβουλευτικούς πρωθυπουργούς: τον Ξενοφώντα Ζολώτα (Νοέμβριος 1989 – Απρίλιος 1990) και τον Λουκά Παπαδήμο (Νοέμβριος 2011 – Μάιος 2012).\nΜπορεί κάποιος να συμφωνεί ή να διαφωνεί με το ουσιαστικό περιεχόμενο των συνταγματικών μας διατάξεων που αφορούν την ανάδειξη της κυβέρνησης. Εντούτοις, με την υφιστάμενη συνταγματική αρχιτεκτονική, μη κοινοβουλευτικός αρχηγός κόμματος δεν μπορεί να διοριστεί πρωθυπουργός ή να λάβει εντολή σχηματισμού κυβέρνησης. Τούτο μπορεί να αλλάξει μόνο στο πλαίσιο αναθεώρησης και όχι μέσω δημιουργικής πολιτικής ερμηνείας της σαφούς διατύπωσης και έννοιας του Συντάγματος. Το Σύνταγμα είναι και οφείλει να παραμείνει υπεράνω της πολιτικής και όχι όργανό της.\n*Αναπληρωτής Καθηγητής Συνταγματικού Δικαίου Νομικής Αθηνών.\n**Καθηγητής Συνταγματικού Δικαίου Νομικής Αθηνών.


Πως να κάνεις το τέλειο BBQ - Perpetual Magazine - Life & Style For The Everyday Man\nYou are at:Home»TASTE»Πως να κάνεις το τέλειο BBQ\nΠως να κάνεις το τέλειο BBQ\nΕπιλέξτε τη σωστή ψησταριά ανάλογα με τις ανάγκες και την οικονομική σας δυνατότητα. Από την άλλη, να θυμάστε ότι οι ηλεκτρικές ψησταριές έχουν οδηγίες που κάνουν το ψήσιμο πιο εύκολο, αλλά το κάρβουνο θέλει μαστοριά.\nΑν επιλέξετε κάρβουνο, προτιμήστε το δρύινο γιατί κρατά περισσότερο και αποφύγετε το πεύκο και το έλατο γιατί πετάγονται! Να θυμάστε: Για να ψήσετε σωστά, πρέπει πρώτα τα κάρβουνα να «χωνέψουν». Έτσι μόλις αποκτήσουν γκρίζα και πυρωμένη όψη είναι έτοιμα.\n– Ένα μοσχαρίσιο κομμάτι πάχους 2 εκ., θέλει 1,5 λεπτό ψήσιμο από κάθε πλευρά για να βγει σενιάν, 2,5 λεπτά για να βγει μέτριο και 5 λεπτά από κάθε πλευρά για να είναι καλοψημένο.\n– Τα μοσχαρίσια μπιφτέκια, ανάλογα με το πάχος τους, χρειάζονται 10 λεπτά περίπου από κάθε πλευρά.\n– Το φιλέτο κοτόπουλου θέλει 15-20 λεπτά από κάθε πλευρά, σε μέτρια φωτιά.\n– Τα σουβλάκια θέλουν γύρω στα 20 λεπτά και βρεγμένο καλαμάκι για να μην πάρει φωτιά.\n– Τα παϊδάκια θέλουν συχνό γύρισμα και μέτρια προς χαμηλή φωτιά, για να μην αρπάξουν, και 10-15 λεπτά περίπου από κάθε πλευρά.\n– Τα κρέατα με κόκαλο θέλουν μεγαλύτερη προσοχή γιατί ψήνονται δυσκολότερα.\n– Το λουκάνικο σε 20 λεπτά περίπου είναι έτοιμο.\nΤέλος ανάλογα με το κρέας, το ψάρι ή τα λαχανικά που θα ψήσετε στο BBQ, θα επιλέξετε και τα συνοδευτικά τους, όπως πατάτες τηγανητές, πατατοσαλάτα, πράσινες σαλάτες, τυριά και ψωμάκια. Αυτό που σίγουρα ταιριάζει με όλα όμως, είναι οι μπίρες, παγωμένες και απολαυστικές, να δροσίζουν όλη την παρέα, συνοδεύοντας εξαιρετικά κάθε πιάτο και μεζέ.


Οι Αμερικανοί έχουν το δικό τους «ποδόσφαιρο», άρα και το δικό τους «κύπελλο» και το δικό τους τελικό. Για τους κατοίκους των ΗΠΑ είναι μεγάλο πράγμα, κάτι σαν το τελικό κυπέλλου σε εμάς. Εκείνοι βέβαια, επειδή συχνά δεν βλέπουν πέρα από τη μύτη τους, θεωρούν ότι το Super Bowl είναι υπόθεση και άλλων ανθρώπων στον κόσμο. Μετά λύπης μας, κάθε χρόνο, τους ενημερώνουμε πως δεν είναι. Με την σειρά τους βέβαια, δεν δίνουν καμία σημασία στο Μουντιάλ και τον τελικό του, ένα πραγματικά «παγκόσμιο» αθλητικό γεγονός, αλλά εδώ δεν θα συζητήσουμε τις αντιλήψεις των Αμερικανών φίλων μας για τον κόσμο.\nΘα συζητήσουμε όμως με μεγάλο ενδιαφέρον δύο τρέιλερ που έκαναν την εμφάνισή τους κατά την διάρκεια της μετάδοσης του τελικού του αμερικανικού πρωταθλήματος, για πρώτη φορά. Της ταινίας Iron Man 3 και του Star Trek Into Darkness.\nΟι αγαπημένοι Robert Downey Jr. και Benedict Cumberbatch κυριαρχούν και στα δύο trailer κι εμείς χαιρόμαστε που οι εταιρείες παραγωγής των δύο ταινιών ξόδεψαν τόσα χρήματα για να μεταδοθούν ακόμα περισσότερα στιγμιότυπα από τις ταινίες, ώστε να αυξήσουν τις προσδοκίες μας. Μην ξεχνάτε ότι το airtime που πληρώνουν οι εταιρείες κατά την διάρκεια του Super Bowl, είναι το πιο ακριβό στον κόσμο. Γιατί άραγε; Enjoy.


ΕΠΛΣ Βορείου Ιονίου : Συνάντηση με την Αντιπεριφερειάρχη Κέρκυρας κα. Μελίτα ΑΝΔΡΙΩΤΗ . - Πανελλήνια Ομοσπονδία Λιμενικών\nHome ΕΠΛΣ ΒΟΡΕΙΟΥ ΙΟΝΙΟΥ People ΕΠΛΣ Βορείου Ιονίου : Συνάντηση με την Αντιπεριφερειάρχη Κέρκυρας κα. Μελίτα ΑΝΔΡΙΩΤΗ .\nΕΠΛΣ Βορείου Ιονίου : Συνάντηση με την Αντιπεριφερειάρχη Κέρκυρας κα. Μελίτα ΑΝΔΡΙΩΤΗ .\nΝοεμβρίου 03, 2020 ΕΠΛΣ ΒΟΡΕΙΟΥ ΙΟΝΙΟΥ, People,\nΣτο πλαίσιο επαφών μας με φορείς και Υπηρεσιακούς παράγοντες του Νομού μας, την Παρασκευή 23 Οκτωβρίου 2020, μέλη του προσωρινού Δ.Σ. της Ενωσής μας συναντήθηκαν με την Αντιπεριφερειάρχη της Περιφερειακής ενότητας Κέρκυρας κα. Μελίτα ΑΝΔΡΙΩΤΗ .\nΚατά την συνάντηση, από μέρους μας τέθηκαν στην Αντιπεριφερειάρχη θέματα που απασχολούν το σύνολο των συναδέλφων και συγκεκριμένα:\n-\tΗ μη λήψη από το Προσωπικό που Υπηρετεί στις Υπηρεσίες του Λ.Σ. του Νομού μας, του επιδόματος παραμεθορίου, το οποίο το λαμβάνουν μόνο οι Υπηρετούντες στους Λιμενικούς Σταθμούς Οθωνών και Σαγιάδας. Επ’ αυτού τονίστηκε ότι και από την προηγούμενη αλλά και από την παρούσα Κυβέρνηση, δια στόματος των Υπουργών Ναυτιλίας, έχουμε λάβει σχετικές δεσμεύεις ότι η καταβολή του εν λόγω επιδόματος θα επεκταθεί σε όλους τους υπηρετούντες στους Νομούς Κέρκυρας και Θεσπρωτίας.\n-\tΗ ανάγκη ενίσχυσης με προσωπικό, του συνόλου των Υπηρεσιών Λ.Σ. του Νομού.\n-\tΗ εντελώς άδική και παράλογη διαδικασία των φετινών τακτικών μεταθέσεων, κατά την οποία για πρώτη φορά τόσοι πολλοί συνάδελφοι των Υπηρεσιών του Νομού μας μπήκαν στην Β΄ φάση των τακτικών μεταθέσεων, με αποτέλεσμα συνάδελφοι, μετά από 7-8 χρόνια Υπηρεσίας σε Οθωνούς –Κέρκυρα- Παξούς να πηγαίνουν να στελεχώσουν Υπηρεσίες της Σάμου της Καρπάθου και της Κιμώλου.\nΗ συνάντηση έλαβε χώρα σε πολύ καλό κλίμα και από την Αντιπεριφερειάρχη λάβαμε την υπόσχεση ότι, τόσο η ίδια όσο και η Περιφερειάρχης κα. ΚΡΑΤΣΑ, στην οποία θα μεταφέρει όσα συζητήθηκαν, θα σταθούν αρωγοί σε κάθε δίκαιο αίτημά μας, όπως και σε κάθε άλλη προσπάθεια και πρωτοβουλία μας που θα έχει στόχο την βελτίωση των συνθηκών εργασίας των συναδέλφων.\nΕπίσης από μέρους της η Αντιπεριφερειάρχης πρότεινε και δεσμεύτηκε να εξετάσει το ενδεχόμενο η Περιφέρεια να εντάξει σε κάποιο οικονομικό της πρόγραμμά, την ενεργειακή αναβάθμιση του κτηρίου που στεγάζει τις Υπηρεσίες του Κ.Λ. Κέρκυρας.\nMΠΑΤΣΟΜΙΤΗΣ Ευθύμιος ΚΟΝΤΖΙΑΛΗΣ Σπύρος


Πιτίνο: «Θα ήθελα να αλλάξω την... ανοησία Παναθηναϊκού - Ολυμπιακού» | Panathinaikos24.gr\nΑναλυτικά η συνέντευξη που παραχώρησε προ ημερών στο «Business News Magazine»:\n– Ποιες θα λέγατε πως είναι οι ομοιότητες που υφίστανται μεταξύ της προπονητικής του αθλήματος του μπάσκετ (basketball coaching) και του business management; Yπάρχουν και διαφορές;\n«Εξαρτάται, φυσικά, από το χώρο του επιχειρείν στον οποίο δραστηριοποιείται κανείς. Αν κινείσαι στο χώρο των πωλήσεων, υπάρχουν ομοιότητες με το coaching. Aν εξετάζεις αριθμούς και διάφορες άλλες παραμέτρους με αναλυτικό τρόπο, επίσης παρατηρούνται κάποια κοινά στοιχεία. Αν, όμως, καταπιάνεσαι με κάτι που απαιτεί πιο μηχανιστική προσέγγιση, αν εστιάζεις σε αυτό με μια οπτική μηχανικού (engineering), τότε δεν υφίστανται ιδιαίτερες ομοιότητες. Το coaching διαδραματίζει κυρίαρχο ρόλο σε ό,τι έχει να κάνει με τη δημιουργία κινήτρου (motivation), με πωλήσεις και analytics – και σε αυτούς τους τομείς καταγράφονται και ομοιότητες με τις επιχειρήσεις».\n– Έχετε μελετήσει εκτενώς, έχετε γνωρίσει, έχετε συναναστραφεί και προπονήσει ηγέτες. Ποια είναι τα χαρακτηριστικά που κατά τη γνώμη σας θα πρέπει να διαθέτει ένας ηγέτης; Έχετε εντοπίσει κάποια κοινά στοιχεία μεταξύ ηγετών;\n«Πρώτος και κύριος κανόνας είναι πως ο ηγέτης πάντα βάζει τους ανθρώπους των οποίων ηγείται πάνω από τον εαυτό του. Τους κάνει πάντοτε προτεραιότητά του. Δεύτερον, ένας ηγέτης είναι πάντα άκρως οργανωμένος και προετοιμασμένος, ακόμη και για πράγματα που οι άλλοι δεν παρατηρούν. Πρέπει να είναι έτοιμος για το αναπάντεχο, για το απροσδόκητο. Ένα ακόμη βασικό γνώρισμα του ηγέτη είναι πως επιβραβεύει τους ανθρώπους των οποίων ηγείται όταν καταγράφουν επιτυχίες. Ακόμη, ένας ηγέτης οφείλει να χαρακτηρίζεται από επίπεδο πειθαρχίας ανάλογο με εκείνο που ζητάει να επιδεικνύουν οι άνθρωποί του. Τέλος, ένα πολύ σημαντικό χαρακτηριστικό που κατέχουν οι μεγάλοι ηγέτες, είναι πως γνωρίζουν τον τρόπο να βελτιώνουν -τόσο σε ατομική όσο και σε ομαδική βάση- το επίπεδο όλων εκείνων που «εργάζονται» για αυτούς. Ξέρουν πώς να τους οδηγούν σε υψηλότερο επίπεδο, εφαρμόζοντας τακτικές που τους δίνουν κίνητρο».\n– Μπορεί κάποιος να διδαχθεί τον τρόπο να γίνει ηγέτης ή πρόκειται για κάτι με το οποίο θα πρέπει να έχεις γεννηθεί;\n«Οπωσδήποτε δεν γεννιέσαι με αυτό. Μερικές φορές, είναι πολύ σημαντικό να διαθέτεις έναν μέντορα ή να παρατηρείς κάποιον που αποτελεί σπουδαίο ηγέτη. Αν παρατηρήσεις τα χαρακτηριστικά κάποιας σπουδαίας ηγετικής φυσιογνωμίας, μπορείς και να τα αφομοιώσεις, εάν ταιριάζουν με την προσωπικότητά σου. Μπορεί να πρόκειται για κάποιον με τον οποίο εργάζεσαι μαζί, κάποιον που πρόσεξες και εστίασες σε αυτόν, κάποιον μέντορά σου ή ακόμη και κάποια προσωπικότητα από παλαιότερη ή και την τρέχουσα ιστορική περίοδο που σέβεσαι και σε εμπνέει να ακολουθήσεις το ηγετικό παράδειγμά της».\n– Έχετε υποστηρίξει σε συνεντεύξεις και βιβλία σας πως «η ταπεινότητα (humility) αποτελεί το πραγματικό κλειδί για την επιτυχία». Τι σας κάνει να το πιστεύετε;\n«Η ταπεινότητα σε κρατάει «πεινασμένο». Αυτή είναι που κάνει το μυαλό σου να παραμένει δημιουργικό. Όταν χάνεις την ταπεινότητά σου, νομίζεις πως πλέον «έχεις φτάσει». Πιστεύεις πως κατέχεις όλες τις απαντήσεις. Για να γίνεις, όμως, σπουδαίος ηγέτης, θα πρέπει να έχεις την ικανότητα να ακούς. Πρέπει να ακούς τους ανθρώπους σου, εκείνους που βρίσκονται γύρω σου. Θα πρέπει να ακούς τι σου λένε για τα προβλήματα και τις λύσεις τους. Εάν προσπαθείς να περιστοιχίζεσαι από ανθρώπους που δεν είναι τόσο έξυπνοι όσο εσύ, τότε δεν διαθέτεις χαρακτηριστικά σπουδαίου ηγέτη. Πάντα προσπαθούσα να προσλαμβάνω ανθρώπους που γνωρίζουν περισσότερα από εμένα σε συγκεκριμένους τομείς, όπως για παράδειγμα την άμυνα ζώνης ή την επίθεση απέναντι σε άμυνα ζώνης. Πρέπει πάντα να προσλαμβάνεις ανθρώπους χωρίς να σε φοβίζουν οι γνώσεις τους. Εάν προσλάβεις ανθρώπους με λιγότερες ικανότητες και δεν μπορούν να προχωρήσουν μπροστά, τότε προφανώς δεν διαθέτεις την ταπεινότητα που απαιτείται. Η φιλοσοφία μου αυτή είναι ένας από τους λόγους για τους οποίους πάνω από 30 βοηθοί προπονητές που εργάστηκαν στο επιτελείο μου εξελίχθηκαν στη συνέχεια της καριέρας τους σε πρώτους προπονητές. Πάντα προσλαμβάνω ιδιαίτερα ταλαντούχους ανθρώπους, από τους οποίους μπορώ να πάρω το μέγιστο. Όταν χάνεις την ταπεινότητά σου, χάνεις την «πείνα» σου. Χάνεις το κίνητρο, τη δύναμη που σε οδηγεί. Νομίζεις πως πια είσαι «εκεί». Συνήθως, όμως, κινείσαι προς την αντίθετη κατεύθυνση».\n– Πώς μπορείς να χτίσεις μια κουλτούρα νικητή, τόσο στον αθλητισμό όσο και στο επιχειρείν; Πού θα πρέπει να εστιάσεις;\n«Πρώτα από όλα, θα πρέπει να δημιουργήσεις μια στερεή βάση, που θα λειτουργήσει σαν θεμέλιο. Το θεμέλιο αυτό θα πρέπει να χτιστεί πάνω σε ένα εξαιρετικά υψηλό εργασιακό ήθος (work ethic) και σε ανθρώπους με την απαραίτητη «πείνα» και το πάθος να βοηθήσουν τον οργανισμό σου να νικήσει. Τα στοιχεία αυτά είναι αναγκαίο να χαρακτηρίζουν τους πάντες, από την κορυφή ως το χαμηλότερο επίπεδο. Εσύ δε ως ηγέτης θα πρέπει να αντιμετωπίζεις όλους με τον ίδιο τρόπο. Δεν πρέπει σε καμία περίπτωση να παραχωρείς προνόμια σε ανθρώπους χωρίς να τα έχουν κερδίσει. Όλοι οφείλουν να κερδίζουν τα όποια προνόμια απολαμβάνουν».\n– Πόσο δύσκολο είναι να κινητοποιήσεις ανθρώπους να δώσουν τον καλύτερο εαυτό τους σε δύσκολες περιόδους, όπως για παράδειγμα ένα σερί συνεχόμενων ηττών στον αθλητισμό ή περιπτώσεις οικονομικής ύφεσης εάν μιλάμε για επιχειρήσεις;\n«Πρέπει να χρησιμοποιείς παραδείγματα. Μπορεί να είναι παραδείγματα από την ιστορία σχετικά με πολιτισμούς που αντιμετώπισαν δυσκολίες, αλλά βρήκαν τον τρόπο να τις ξεπεράσουν και τελικά να γίνουν καλύτεροι και ισχυρότεροι. Μπορεί να είναι παραδείγματα και από το χώρο του αθλητισμού. Υπάρχουν ομάδες που αντιμετώπισαν τη δυσκολία των συνεχόμενων ηττών, αλλά κατόρθωσαν στο τέλος να κερδίσουν πρωταθλήματα. Πρέπει να τους δείξεις, όμως, με υπαρκτά παραδείγματα πώς μπορεί να γίνει. Δεν μπορείς απλά να τους μιλήσεις γενικά. Πρέπει να τους δείξεις πως υπήρξαν πολιτισμοί, επιχειρήσεις, αθλητικές ομάδες που κατόρθωσαν να ξεπεράσουν τις δυσκολίες και να βγουν από τις δύσκολες περιόδους που βίωσαν σε καλύτερη κατάσταση από ποτέ».\n– Ποιο θα λέγατε πως ήταν το σπουδαιότερο μάθημα περί ηγεσίας που λάβατε σε όλα αυτά τα χρόνια της σπουδαίας προπονητικής σας καριέρας; Θα μπορούσατε να μοιραστείτε μια ιστορία μαζί μας;\n«Φυσικά. Ο τίτλος της είναι «Να είσαι ο αγγελιαφόρος του εαυτού σου» (Βe your own messenger). Ήμουν προπονητής στους New York Knicks και «τρέχαμε» ένα καταπληκτικό σερί νικηφόρων εμφανίσεων, το μεγαλύτερο στην ιστορία της ομάδας. Ετοιμαζόμασταν να αντιμετωπίσουμε τους Los Angels Lakers και εάν κατορθώναμε να νικήσουμε και αυτή την αναμέτρηση, θα καταρρίπταμε το ρεκόρ που διατηρούσαν οι Boston Celtics για τις περισσότερες -31 νομίζω- συνεχόμενες εντός έδρας νίκες. Σημειώνω πως στη Νέα Υόρκη έπρεπε να διανύσουμε αρκετά μεγάλη απόσταση για να φτάσουμε στο γήπεδο για προπόνηση από τις περιοχές που μέναμε, ενώ υπήρχε και έντονη κίνηση στους δρόμους. O Bill Cartwright, o αναπληρωματικός μας center, αρρώστησε και είχε στομαχικές διαταραχές. Ενημέρωσε, λοιπόν, το γυμναστή μας πως ήθελε να μείνει στο κρεβάτι και να ξεκουραστεί και πως δεν ήταν σίγουρος εάν θα κατάφερνε να αγωνιστεί στο παιχνίδι. Τον χρειαζόμασταν, όμως. Γι’ αυτό είπα στο γυμναστή: «Φέρε τον Bill εδώ, για να τον εξετάσει ο γιατρός της ομάδας». Σκέφτηκα πως ίσως να έβρισκε τον τρόπο να θεραπεύσει το πρόβλημα και ο Bill θα κατάφερνε να παίξει στον αγώνα εκείνης της βραδιάς. Χρησιμοποίησα, όμως, το γυμναστή για να μεταφέρω το μήνυμα. Αυτός, λοιπόν, είπε στον Cartwright: «Ο coach σε θέλει αμέσως εδώ, για να δεις το γιατρό». Μόνο αυτό. Αυτό ήταν όλο. Δεν του μετέφερε πως τον χρειαζόμουν για τον αγώνα εκείνης της ημέρας. Δεν του είπε: «Ο coach σε χρειάζεται για το παιχνίδι. Δεν μπορούμε να νικήσουμε τους Lakers χωρίς εσένα. Θα προσπαθήσουμε να βρούμε με το γιατρό μια λύση, για να μπορέσεις να παίξεις». Του είπε μόνο πως θέλω να πάει να τον δει άμεσα ο γιατρός. Ο Bill, λοιπόν, με τον οποίο παρεμπιπτόντως ήμασταν πολύ κοντά, σκέφτηκε πως δεν πιστεύω πως είναι άρρωστος. Θεώρησε ότι νομίζω ότι προσποιείται, για να χάσει την πρωινή προπόνηση. Ήρθε, λοιπόν, εκνευρισμένος, έπαιξε τελικά στο παιχνίδι, αλλά ήταν πολύ κακός, χάσαμε από τους Lakers και για τις επόμενες 10 ημέρες, σχεδόν δεν μου μιλούσε. Τελικά, σε κάποια προπόνηση τον ρώτησα τι συμβαίνει: «Τι τρέχει, Big Bill; Γιατί κρατάς απόμακρη στάση; Γιατί δεν επικοινωνείς μαζί μου;». Μου απάντησε, όπως καταλαβαίνετε, πως ήταν εκνευρισμένος, επειδή δεν πίστεψα πως ήταν άρρωστος και τον έκανα να διανύσει όλη αυτή την απόσταση μέσα στην κίνηση για να πάει στο γιατρό της ομάδας, ενώ ήταν καταβεβλημένος και έκανε εμετούς. Του εξήγησα πως είπα στο γυμναστή ότι δεν θα μπορούσαμε να κερδίσουμε χωρίς αυτόν και πως αν δεν τον κάναμε καλά, δεν θα είχαμε καμία ελπίδα απέναντι στους Lakers. «Αυτός, πάντως, δεν είπε αυτό», ήταν η απάντησή του, τονίζοντας πως το μόνο που έφτασε σε αυτόν ήταν πως «ο coach είπε να πας αμέσως στο γιατρό». Το ηθικό δίδαγμα, λοιπόν, αυτής της ιστορίας είναι πως πρέπει «να είσαι ο αγγελιαφόρος του εαυτού σου». Πρέπει εσύ να μεταφέρεις το μήνυμά σου στον ενδιαφερόμενο και να εκφράζεις τα σχετικά συναισθήματά σου. Εάν είχα κάνει εγώ εκείνο το τηλεφώνημα, θα του είχα πεί: «Big Bill, δεν μπορούμε να κερδίσουμε χωρίς εσένα. Σε χρειαζόμαστε απεγνωσμένα. Ο γιατρός μπορεί να σου δώσει φαρμακευτική αγωγή για να νιώσεις καλύτερα απόψε». Αν το είχα κάνει, δεν θα είχε εκνευριστεί, θα είχε παίξει καλύτερα και θα είχαμε σπάσει το ρεκόρ των Celtics για τις περισσότερες συνεχόμενες εντός έδρας νίκες. Βe your own messenger! Μη χρησιμοποιείτε κάποιον τρίτο, που μπορεί να «μεταφράσει» διαφορετικά το μήνυμά σας».\n– Τα όσα συνέβησαν στο Louisville και οδήγησαν στον τερματισμό της συνεργασίας σας με το κολέγιο πώς τα αντιμετωπίσατε; Μπορέσατε να αποκομίσετε κάτι θετικό, κάποια διδακτική εμπειρία μέσα από αυτήν τη δύσκολη κατάσταση;\n«Έχει αποδειχθεί πως δεν γνώριζα τίποτα σχετικά με τα παραπτώματα ανθρώπων που ιεραρχικά βρίσκονταν χαμηλότερα από μένα. Ακόμη, όμως, και αν αυτό είναι αλήθεια και έχει αποδειχθεί, εγώ παραμένω ο καπετάνιος στο καράβι και είμαι υπεύθυνος για τους ανθρώπους που προσλαμβάνω. Όταν, λοιπόν, οι υφιστάμενοί σου κάνουν λάθη, ακολουθούν και οι σχετικές συνέπειες. Εάν υποπέσουν σε παραπτώματα, ακόμη και αν τα κρύβουν, εσύ παραμένεις υπεύθυνος. Η εμπειρία αυτή πραγματικά μου έδωσε ένα πολύτιμο μάθημα. Όπως σας ανέφερα, περισσότεροι από 30 βοηθοί προπονητές που εργάστηκαν κάποια στιγμή στο επιτελείο μου εξελίχθηκαν στη συνέχεια σε πρώτους προπονητές. Πρόκειται για ένα τεράστιο ρεκόρ. Είναι οι διπλάσιοι σε σχέση με όσους προέκυψαν από το staff οποιουδήποτε άλλου κολεγιακού προπονητή στην Αμερική. Οι τελευταίες δύο προσλήψεις, όμως, που έκανα αποδείχθηκαν δύο πολύ μεγάλα λάθη και μου κόστισαν τη δουλειά μου. Αυτό, λοιπόν, που έμαθα περισσότερο από οτιδήποτε άλλο είναι πως πρέπει να ελέγχω συγκεκριμένα πράγματα, να έχω checkpoints. Κατάλαβα πως δεν πρέπει να λαμβάνω σαν δεδομένο πως όλοι όσοι προσλαμβάνω είναι άξιοι εμπιστοσύνης. Αυτό δεν σημαίνει πως πρέπει να καταφεύγεις σε πρακτικές micromanagement. Σημαίνει πως πρέπει να ελέγχεις συγκεκριμένα πράγματα, προκειμένου να διασφαλίζεις πως όλοι κάνουν αυτό που πρέπει».\n– Πώς σας φαίνεται η ζωή αλλά και η προπονητική στην Ελλάδα; Πώς είναι, μέχρι στιγμής, η εμπειρία σας από τη χώρα μας;\n«Στην αρχή δυσκολεύτηκα, γιατί οι συνθήκες όσον αφορά τη δουλειά μου, το coaching, ήταν διαφορετικές σε σχέση με όσα είχα ποτέ γνωρίσει στην καριέρα μου. Δεν λέω πως ήταν καλύτερες ή χειρότερες, απλά λέω πως ήταν διαφορετικές. Χρειάστηκα, λοιπόν, ένα διάστημα για να προσαρμοστώ. Αυτό, όμως, που κάνει εύκολη τη ζωή μου στην Ελλάδα είναι πως, αντίθετα με ό,τι συμβαίνει σε άλλες χώρες, οι περισσότεροι μιλούν και καταλαβαίνουν -έστω σε κάποιο επίπεδο- την αγγλική γλώσσα. Υπάρχουν δε τρία πράγματα που αγαπώ ιδιαίτερα στην Ελλάδα και σε αυτά δεν συμπεριλαμβάνονται τα νησιά της, όπως μπορεί κάποιος να περίμενε, καθώς δεν τα επισκέπτομαι τόσο συχνά όσο άλλοι. Και τα τρία στοιχεία στα οποία αναφέρομαι έχουν να κάνουν με τους ανθρώπους της. Πρώτα από όλα, είναι πολύ παθιασμένοι με το μπάσκετ και τον αθλητισμό γενικότερα. Επίσης, είναι εξαιρετικά φιλικοί και καλοσυνάτοι. Τέλος, νομίζω πως μοιάζουν πολύ με τους Ιταλούς και σαν και αυτούς βάζουν την οικογένεια πιο πάνω από οτιδήποτε άλλο. Αυτά είναι τρία χαρακτηριστικά που εκτιμώ ιδιαίτερα στους ανθρώπους και επειδή οι Έλληνες τα διαθέτουν, η προσαρμογή μου στη χώρα ήταν εύκολη και μπορώ να πω πως πραγματικά απολαμβάνω την εμπειρία. Υπάρχουν, βέβαια, και κάποια συγκεκριμένα πράγματα που εύχομαι να μπορούσα να αλλάξω. Μακάρι να μπορούσα να αλλάξω αυτή την «ανοησία» (nonsense), που επικρατεί μεταξύ Παναθηναϊκού και Ολυμπιακού. Μακάρι αυτή η εχθρότητα, αυτό το μίσος που υπάρχει, να περιοριζόταν μονάχα μέσα στις τέσσερες γραμμές του γηπέδου. Θέλουμε να τους «πατήσουμε», θέλουν να μας «πατήσουν», αλλά μόνο μέσα στο παρκέ. Εύχομαι να μπορούσε να σταματήσει αυτή η «ανοησία» εκτός των γραμμών των γηπέδων. Το δεύτερο πράγμα που θα ήθελα να αλλάξω είναι να μην καπνίζει κανείς στο γήπεδο, στα εστιατόρια ή σε οποιονδήποτε άλλο δημόσιο χώρο. Το παθητικό κάπνισμα είναι χειρότερο από το ενεργητικό. Είναι ιδιαίτερα ανθυγιεινό για τα παιδιά αλλά και για τους αθλητές. Κι εγώ καπνίζω και, μάλιστα, πούρα. Αλλά αν θέλω να το κάνω, θα πάω σε έναν ειδικό χώρο (cigar room) ή στο σπίτι μου. Δεν λέω σε κανέναν τι να κάνει. Θεωρώ, όμως, πως πρέπει να ακολουθούμε κάποιους κανόνες, προκειμένου να υπάρχει μια ισχυρή κουλτούρα για την υγεία».\n– Τι θα συμβουλεύατε τους ανθρώπους του επιχειρείν στην Ελλάδα που, όπως είναι και ο τίτλος ενός από τα βιβλία σας, θέλουν να «ηγηθούν για να επιτύχουν» (Lead to Succeed);\n«Πρέπει να χτίσουν έναν ισχυρό οργανισμό. Πρέπει, επίσης, να καταλάβουν πως για να έχεις μια καταπληκτική ομάδα ή μια επιτυχημένη επιχείρηση, θα πρέπει να επιλέξεις όχι απαραίτητα τους ανθρώπους με τον υψηλότερο δείκτη νοημοσύνης αλλά εκείνους με το ισχυρότερο PHD. Αναφέρομαι στο Πάθος (Passion), την «Πείνα» (Ηunger) και την Ενέργεια/Κίνητρο (Drive). Αν μπορείς να βρεις ανθρώπους με αυτά τα χαρακτηριστικά, σίγουρα θα χτίσεις έναν ισχυρό οργανισμό».


Σελήνη: Η σελήνη έχει πολλά πρόσωπα, αλλάζει διαθέσεις, έτσι και το άτομο είναι κυκλοθυμικό. Άρα είστε από τα άτομα που ζητάτε τον ουρανό με τ’ άστρα;\nΣιγή: Η ανάγκη για ξεκούραση φαίνεται σ’ αυτό το όνειρο.\nΣίδερο: Αν το δείτε μήπως πάσχετε από αναιμία;\nΣιτάρι: Σύμβολο πλούτου, ευτυχίας, ευημερίας, ανάπτυξης, καρποφορίας, ωρίμανσης. Το όνειρο παραπέμπει στη συναισθηματική ανάπτυξη. Το πράσινο σιτάρι δείχνει αφελή άνθρωπο, το χρυσαφένιο ότι ήρθε η στιγμή για όλα τα παραπάνω. Είναι καθησυχαστικό όνειρο.\nΣκάψιμο: Εξαρτάται γιατί σκάψατε και τι βρήκατε. Το όνειρο σημαίνει ότι βρίσκεστε στη ρίζα του προβλήματος και θα πρέπει να το λύσετε ή να το ξεριζώσετε. Αν είναι κουραστικό το σκάψιμο σημαίνει ότι έχετε κουραστεί ψυχολογικά με το πρόβλημα αυτό.\nΣκελετός: Είναι αλληγορικά κάποιος που γνωρίσατε ή ερωτευτήκατε κι έχει πεθάνει για σας.\nΣκιά: Είναι τα φοβερά όνειρα, που μια σκιά ή πρόσωπο ρίχνει μια στιγμιαία παρουσία στα όνειρά μας ή έρχεται στιγμιαία σαν σκέψη και φεύγει και ματώνει η καρδιά μας. Το όνειρο μπορεί να μας γιατρέψει ή να μας αρρωστήσει περισσότερο, αν αυτή τη σκέψη τη φορτωθήκαμε ή τη ξεφορτωθήκαμε την ώρα που την ονειρευτήκαμε. Μπορεί αυτή η σκιά να είναι η σκιά μιας ασθένειας ή και του θανάτου. Το μέλλον θα μας δώσει τέτοιες εύστοχες ερμηνείες, που το άτομο δεν μπορεί να φτάσει τόσο μακριά με την απλή του σκέψη.\nΣκλάβοι: Είναι ένα καταθλιπτικό όνειρο όταν είσαι σκλάβος μιας αγάπης, που δεν βγάζει πουθενά. Μιας δουλειάς που δεν σε γεμίζει. Ενός γάμου που δεν σε γεμίζει πια. Γενικά βλέπεις ότι είσαι δέσμιος μιας κατάστασης που δεν σε γεμίζει πια όσο κάποτε. Μπορεί να είσαι δέσμιος μιας κατάστασης, συνήθειας που δεν μπορείς να απαλλαγείς εύκολα ή δραστηριότητας που μόνο θλίψη φέρνει. Το χειρότερο είναι να είσαι σκλαβωμένος από την ίδια σου την οικογένεια ή από τα λάθη που έχεις κάνει.


Ασφάλεια με… μαγεία και ποιότητα | Goal News Cy\nΑ' ΚΑΤΗΓΟΡΙΑΠΑΦΟΣΑσφάλεια με… μαγεία και ποιότητα\nΑσφάλεια με… μαγεία και ποιότητα\nΔεν χορταίνουν οι φίλοι της Πάφος FC να βλέπουν σε επανάληψη το τρίτο γκολ στην προχθεσινή νίκη επί της Νέας Σαλαμίνας (3-1). Ο Μπεριγκόντ έδωσε την πάσα στον Μπρουλς, ακολούθησε ένα υπέροχο «1-2» με τον Σικόρσκι, και ο Βέλγος ολοκλήρωσε ιδανικά τη φάση με άψογο πλασέ. Μαγική συνεργασία, εξαιρετικό γκολ. Με τη νίκη στο «Αμμόχωστος» η ομάδα του Στίβεν Πρέσλι έφτασε στους 29 βαθμούς και νιώθει ασφαλής για τη συνέχεια. Όχι μόνο γιατί βρίσκεται στο +9 από την τελευταία ομάδα του β’ γκρουπ, αλλά γιατί με πειστικό τρόπο δείχνει πως διαθέτουν πολύ ποιοτική ομάδα.


ΜΠΡΕΛΟΚ120 ΠΟΡΤΟΦΟΛΙΑ84 ΡΟΛΟΪ29 ΚΟΥΜΠΑΡΑΔΕΣ29 ΥΔΡΟΓΕΙΟΣ ΣΦΑΙΡΑ8 ΓΑΛΟΤΣΕΣ2 ΣΚΟΥΦΙΑ5 ΠΑΝΤΟΦΛΕΣ4\nGENTLEMEN'S HARDWARE2 I-TOTAL1 LEGAMI14 LUNA1 NICI1 RACHEL ELLEN5 SANTORO4 SKAG - ΣΚΑΓΙΑΣ1 SKY AND MILLER1 ΜΑΛΕΛΗΣ1\nΣε Απόθεμα22 Εκτός Αποθέματος23\nΣΚΛΗΡΗ ΔΙΦΥΛΛΗ ΘΗΚΗ ΓΙΑ ΝΕΟ ΔΙΠΛΩΜΑ, ΤΑΥΤΟΤΗΤΑ (MADARINA) SD N-147\nΚΟΥΤΙ ΜΕΤΑΛΛΙΚΟ R.E.D. STACK8 Keep Organised/Desk Tidy\nΎψος 198mm,διάμετρος 85mm,αποτελείται απο 4κουτάκια ύψους 45mm Διαστάσεις: Φ8,5x19,8cm..\nΚΟΥΤΙ ΜΕΤΑΛΛΙΚΟ R.E.D. FLITIN6 -Sparkly Bits/Rainbow\nΜεταλλικό κουτί , για να αποθηκεύεις μικρά αντικείμενα και να φυλάξεις τις αναμνήσεις σου Διαστάσεις: 21,7x16x8cm..\nΚΟΥΤΙ ΜΕΤΑΛΛΙΚΟ R.E.D. FLITIN5 Box of Sparkly Things/Girls Rule\nΚΟΥΤΙ ΜΕΤΑΛΛΙΚΟ R.E.D. FLITIN4 Fabulous Things/Lamas\nΜεταλλικό κουτί , για να αποθηκεύεις μικρά αντικείμενα και να φυλάξεις τις αναμνήσεις σου. Κάνοντε ένα όμορφο δώρο, είναι πραγματικά εντυπωσιακό. Αυτός ο σχεδιασμός λάμα πραγματικά υπέροχος! Διαστάσεις: 21,7x16x8cm..\nΚΟΥΤΙ ΜΕΤΑΛΛΙΚΟ R.E.D. FLITIN1-MERMAID\nΜεταλλικό κουτί , για να αποθηκεύεις μικρά αντικείμενα και να φυλάξεις τις αναμνήσεις σου. Κάνοντε ένα όμορφο δώρο, είναι πραγματικά εντυπωσιακό. Αυτός ο σχεδιασμός με γοργόνα και ωκεανό είναι πραγματικά γοργονο-υπέροχο! Διαστάσεις: 21,7x16x8cm..\nGORJUSS GADGET POUCH - SUGAR AND SPIC\nGORJUSS GADGET POUCH - SUGAR AND SPIC..\nNICI ΠΑΝΤΟΦΛΕΣ UNICORN THEODOR FIGURINE\nNICI SLIPPERS UNICORN THEODOR FIGURINE..\nΚΕΡΜΑΤΟΘΗΚΗ ΧΕΙΡΟΣ ΜΑΥΡΗ 8 ΘΕΣΕΩΝ\nΣΕΤ ΚΑΘΑΡΙΣΜΟΥ 37Χ11,5Χ20 LUNA\nΗ ΚΟΥΚΛΙΤΣΑ ΜΟΥ ΝΕΑ 56 ΕΚ ΜΙΛΑΕΙ ΕΛ\nΗ ΚΟΥΚΛΙΤΣΑ ΜΟΥ ΝΕΑ 56 ΕΚ ΜΙΛΑΕΙ ΕΛ..


ΘΕΤΙΔΑ: MEGA-στόχος γίνεται η 111ΠΜ για την τουρκική Αεροπορία\nΤελικά από ότι φαίνεται συγχωνεύσεις δεν γίνονται μόνο στις τράπεζες αλλά και στην ΠΑ, με τη διαφορά ότι σε αντίθεση με την οικονομία στη ζωή τέτοιες κινήσεις δημιουργούν εξαιρετικούς... στόχους για την αντίπαλη Αεροπορία! Η Νέα Αγχίαλος μετατρέπεται στην μεγαλύτερη βάση μαχητικών της Π.Α με συνολικά 71 F-16 Block 30 και 50\nΈτσι προς γενικότερη αναδιάρθρωση κινείται η ΠΑ μετά την απόφαση αναστολής της λειτουργίας της 346 Μοίρας στην 110 ΠΜ στη Λάρισα. Η 346 Μοίρα η οποία διέθετε περί τα 15 μονοθέσια F-16 Block 30 και δύο διθέσια F-16D θα παραδώσει τα αεροσκάφη της στην 330 Μ στην Νέα Αγχίαλο η οποία θα διαθέτει τώρα συνολικά 32 αεροσκάφη, εκ των οποίων τα 4 θα είναι διθέσια.\nΕάν όμως η 348Μ όπως προβλέπουν και οι σχεδιασμοί αναστείλει και αυτή τη λειτουργία της η 110ΠΜ θα μείνει μόνο με μια Μοίρα τη μεταστάθμευση της οποίας είτε πίσω στην Κρήτη είτε στον Άραξο δε θα πρέπει να θεωρούμε απίθανη. Έτσι η αδρανοποίηση της 110ΠΜ στη Λάρισα θα είναι ενδεχομένως το επόμενο βήμα στην προσπάθεια της ΠΑ για εξοικονόμηση χρημάτων αφήνοντας όμως εύλογα ερωτήματα για την επιχειρησιακή ανάπτυξη των μαχητικών του στόλου της.\nΤο πλέον πιθανό και όπως έχει δείξει και η ιστορία είναι τουλάχιστον 10 αεροσκάφη αν και σε άριστη κατάσταση να χρησιμοποιηθούν ως ανταλλακτικά για τα υπόλοιπα για να επανέλθει η 330Μ στα «προβλεπόμενα» επίπεδα. Να σημειωθεί ότι τα αεροσκάφη της 346ΠΜ έχουν ήδη μετακινηθεί από τα μέσα Αυγούστου στην 111ΠΜ και την Παρασκευή 2 Σεπτεμβρίου 2011 θα πραγματοποιηθεί η τελετή αναστολής λειτουργίας της Μοίρας στην 110 Πτέρυγα Μάχης στη Λάρισα.


«Όχι» από Μπαρνιέ στον αποκλεισμό χωρών από τη ζώνη Σένγκεν - Newpost.gr\nτου Newsroom Δημοσίευση 24 Οκτωβρίου 2013, 13:20 «Όχι» από Μπαρνιέ στον αποκλεισμό χωρών από τη ζώνη Σένγκεν\nΟ ευρωπαίος επίτροπος αρμόδιος για την Εσωτερική Αγορά Μισέλ Μπαρνιέ απέρριψε την ιδέα που υποστηρίζεται από τη γαλλική Δεξιά να αποκλείονται ορισμένες χώρες από τη ζώνη Σένγκεν όταν δεν ασκούν αρκετά αυστηρά τον έλεγχο των συνόρων τους.\n«Δεν πιστεύω ότι η σωστή κατεύθυνση είναι να αποκλείουμε», δήλωσε σήμερα ο ευρωπαίος επίτροπος μιλώντας στο γαλλικό τηλεοπτικό δίκτυο France 2, τασσόμενος εναντίον μιας πρότασης του κόμματος Ένωση για ένα Λαϊκό Κίνημα, του κύριου κόμματος της δεξιάς του οποίου είναι μέλος.\n«Δεν πιστεύω ότι ο σωστός τρόπος για να προστατευθούμε είναι να αφήσουμε απ' έξω χώρες, χωρίς βοήθεια, χωρίς μέσα — και γνωρίζουμε καλά ότι τα τεχνικά μέσα για την επιτήρηση των συνόρων κοστίζουν ακριβά, γίνεται μάλιστα λόγος για χρήση μη επανδρωμένων αεροπλάνων», πρόσθεσε ο Μπαρνιέ.\nΟ πρώην υπουργός του Νικολά Σαρκοζί πρόσθεσε πάντως ότι «έχουμε δίκιο να ζητούμε να μπουν τα πράγματα σε τάξη στη Σένγκεν, να ενισχυθεί, να επαληθεύεται ότι οι δεσμεύσεις που αναλαμβάνει καθένας γίνονται πράγματι σεβαστές».\nΜερικούς μήνες πριν από τις ευρωεκλογές, που θα πραγματοποιηθούν το Μάιο του 2014, ο Μισέλ Μπαρνιέ σκιαγράφησε προτάσεις για τη μετανάστευση, ένα ζήτημα στο οποίο η Ευρώπη "δεν κάνει αρκετά", προτείνοντας περισσότερη αλληλεγγύη μεταξύ των κρατών μελών.\n«Είναι σαφώς μια υπόθεση που πρέπει να αντιμετωπίσουμε μαζί. Δεν πρέπει να αφήνουμε για παράδειγμα τις χώρες που βρίσκονται στην πρώτη γραμμή —την Ελλάδα, τη Μάλτα, την Κύπρο ή την Ιταλία— να αντιμετωπίζουν μόνες το ζήτημα της υποδοχής αυτών των χιλιάδων προσφύγων», εξήγησε.\nΟ γάλλος επίτροπος επέμεινε στο αίτημα της ευρωπαϊκής Επιτροπής να ενισχυθεί η Frontex, η υπηρεσία επιτήρησης των ευρωπαϊκών συνόρων, από την οποία «λείπουν μέσα». Τάχθηκε επίσης υπέρ μιας «ευρωπαϊκής δύναμης πολιτικής προστασίας», η οποία θα μπορούσε να αναλαμβάνει «επιχειρήσεις ασφάλειας και διάσωσης», κυρίως στη Μεσόγειο.\n«Έχουμε ζητήσει τα μέσα και θα δούμε αν η πολιτική βούληση είναι επαρκής ώστε να μας δώσει αυτά τα μέσα για να διαχειρισθούμε από κοινού τα σύνορά μας», συνέχισε ο Μισέλ Μπαρνιέ.\nΗ ευρωπαϊκή μεταναστευτική πολιτική είναι, μετά την τραγωδία της Λαμπεντούζα, ένα από τα κυρίαρχα θέματα της συνόδου κορυφής των ηγετών της ΕΕ που αρχίζει σήμερα στις Βρυξέλλες.


Κατάθεση ψυχής από γυναίκα που έπεσε θύμα βιασμού. Όπως λέει η ίδια, «όσα χρόνια και αν περάσουν είναι κάτι που κουβαλάς… δεν ξεχνάς απλώς συνεχίζεις να ζεις”.\nΌπως είπε στην εξομολόγησή της η ίδια για τα όσα βίωσε, μιλώντας στην ΕΡΤ1, «πήγα στο πλησιέστερο αστυνομικό τμήμα για να το καταγγείλω μέσα στα κλάματα και μου είπε ο Αξιωματικός υπηρεσίας, γελώντας «τι περίμενες να σου συμβεί μ’ αυτά που φοράς».\nΣε ερώτηση για το αν μετάνιωσε που τελικά δεν ζήτησε την τιμωρία του δράστη απαντά: “Ναι, μακάρι να μπορούσε να αποδοθεί δικαιοσύνη”.\nΣύμφωνα με τη δικηγόρο Ανθούλα Ανάσογλου: “Το χρονικό πλαίσιο είναι άμεσο εάν πλυθούμε μπορεί να φύγει γενετικό υλικό κι εάν περάσει χρόνος δεν θα μπορέσουν να ταυτοποιηθούν με τις καταγγελίες”.\nΒΙΑΣΜΟΣ ΘΥΜΑ ΒΙΑΣΜΟΥ


Αφιερωμένο στους ερωτευμένους το doodle της Google - Newpost.gr\nΑφιερωμένο στους ερωτευμένους το σημερινό doodle της Google (Βίντεο)\nΤην 14η Φεβρουαρίου, τη γιορτή των Ερωτευμένων, τιμά σήμερα η Google με το doodle της.\nΔημοσίευση 14 Φεβρουαρίου 2016, 18:26\nΗ ημέρα του Αγίου Βαλεντίνου άρχισε ως ο λειτουργικός εορτασμός ενός ή περισσότερων Χριστιανών μαρτύρων που ονομάζονταν Βαλεντίνοι.\nΟ Βαλεντίνος καταδικάστηκε σε θάνατο, επειδή τελούσε γάμους ανάμεσα σε ζευγάρια, διαδίδοντας και στερεώνοντας έτσι τη χριστιανική πίστη. Πως όμως κατέληξε να γίνει ο προστάτης των ερωτευμένων.\nGOOGLE DOODLE ΑΓΙΟΣ ΒΑΛΕΝΤΙΝΟΣ


ΠΑΝΕΠΙΣΤΗΜΙΟ ΜΕΓΑΛΗ ΠΟΡΤΑ ΘΑ ΔΙΑΒΕΙΣ ΠΟΛΛΑ ΛΕΦΤΑ ΘΑ ΠΑΡΕΙΣ - Φυσικά καλλυντικά, φυτικά καλλυντικά, Βοτανοθεραπεια, Φυσικά προϊόντα, φυτικά προιοντα,Βασιλική Χασιώτη ,Βότανα,\nHome » ΠΑΝΕΠΙΣΤΗΜΙΟ ΜΕΓΑΛΗ ΠΟΡΤΑ ΘΑ ΔΙΑΒΕΙΣ ΠΟΛΛΑ ΛΕΦΤΑ ΘΑ ΠΑΡΕΙΣ\nΠλησιάζει ο καιρός. Κάθε χρόνο, τέτοια εποχή, μανούλες και παιδιά, ρίχνονται στον αγώνα των εξετάσεων. Η αγωνία αυτών και των παιδιών τους, μεταφράζεται σε τρέλα. Ένα άγχος που δεν μπορεί να διαχειριστεί, καμία μεριά. Έτσι είναι αυτά κουβαλάμε μέσα μας πολλές γενεές άγχους, για την λαμπρή καριέρα των παιδιών μας. Πρέπει να πετύχει γιατί αλλιώς τι θα κάνει, πρόβατα θα βόσκει; O κάθε πρόγονος, μεταφέρει στον απόγονο τις δικές του ανάγκες. Και δεν είναι απαραίτητα κολάσιμο, γιατί αυτή η μανία της εξέλιξης, μας έβγαλε από τις σπηλιές, αλλά ας είμαστε όμως, προσεκτικοί με την ματαιοδοξία, γιατί αυτή η ιστορία μπορεί να μας βάλει σε περιπέτειες!\nΤο στρες, δημιουργεί την ανάγκη για περισσότερη ενέργεια, που μόνο μέσα από την ισορροπημένη διατροφή, μπορούμε να την λάβουμε. Οι βιτάμινες και τα μέταλλα, θα πρέπει να αυξηθούν και αυτό σημαίνει αυτόματα, ότι τα “ταχυφαγεία”, θα πρέπει να πάνε για λίγο καιρό, στον κάλαθο των αχρήστων.\nΤριχόπτωση, αδυναμία, έλλειψη συγκέντρωσης, είναι μόνο λίγα από τα συμπτώματα που έρχονται στην επιφάνεια, κατά την διάρκεια των πολλά υποσχόμενων εξετάσεων. Τα σαμπουάν από τα φαρμακεία παρουσιάζουν έλλειψη, κάθε χρόνο, τέτοια εποχή.\nΑς αρχίσουμε την θεραπεία όλης αυτής της κατάστασης, από τους ίδιους τους γονείς, μιας κι αυτοί είναι οι “φορείς του ιού του άγχους”.\nΓονείς, καλό θα ήταν για σας, αλλά και για τα παιδιά σας, να λαμβάνετε ηρεμιστικά βότανα (Πασσιφλώρα – Λεβάντα – Χαμομήλι), για να είστε πιο ήρεμοι και να μην μεταφέρετε την δική σας αγωνία στον εξεταζόμενο/η έχει αρκετή από μόνος του. Και αν παρεμπιπτόντως δεν έχει, δεν πειράζει κανείς δεν χάνεται!\nΟ ρόλος της διατροφής ανεκτίμητος. Προτείνω λοιπόν:\n1. Κάθε πρωί, να τρώνε, τροφές που γεμίζουν το σώμα με ενέργεια: Χυμούς φρέσκων φρούτων, φέτες σίκαλης με μέλι ή μαρμελάδα και βρώμη (κουάκερ).\n2. Το απογευματινό να περιλαμβάνει πρόβειο γιαούρτι με ξηρούς καρπούς (αμύγδαλα – καρύδια) και αποξηραμένα φρούτα που περιέχουν μεγάλες ποσότητες σιδήρου και βοηθούν στην καλύτερη οξυγόνωση του σώματος και του εγκεφάλου. Ποτέ δεν ξεκινάμε την ημέρα μας με γάλα. Η πρωτείνη δεσμεύεται και χρησιμοποιείται από τον οργανισμό, μόνο την νύχτα.\n3. Ο χυμός του ροδιού και όλων των Βerries (μούρα, φράουλες, βατόμουρα, κράνα, προύνα κ.τ.λ.), είναι ιδιαίτερα ευεργετικοί για την μαθησιακή ανάταση του εγκεφάλου.\n4. Η τσουκνίδα (κορυφαίο ρυθμιστικό βότανο) καταφέρνει να τροφοδοτήσει με ενέργεια τον οργανισμό, λόγο της τόνωσης που του παρέχει. 1 – 2 ποτήρια την ημέρα, κάνουν θαύματα!! Νεαροί/ές καλή και η τύχη δίνει κάποια ποσοστά επιτυχίας. Η θέληση, όμως δίνει το 100%. Κυνηγήστε το όνειρό σας, όποιο κι αν είναι αυτό. Με σύμβουλο την αγάπη και το πάθος σας, μόνο καλά πράγματα μπορούν να συμβούν.\nprevious post: ΚΥΤΤΑΡΙΤΙΔΑ\nnext post: ΚΟΙΜΗΣΟΥ ΕΣΥ ΚΑΙ Η “ΤΥΧΗ” ΣΟΥ ΔΟΥΛΕΥΕΙ


Οργιώδης βλάστηση, καταρράκτες, βουνά, βοτσαλωτές παραλίες και καταληπτικό φαγητό. Λίγες μόνο λέξεις για να περιγράψουμε το βορειοανατολικότερο νησί της Ελλάδας. Ναι, το φαγητό αποτελεί μεγάλο κεφάλαιο στη Σαμοθράκη. Μετά τις βουτιές στις βάθρες, πιάνουμε τραπέζι σε καταπράσινες γωνιές για να γευτούμε ντόπιο αγριοκάτσικο στη λαδόκολλα που λιώνει στο στόμα, τσιγαριστή φασολάδα και παραδοσιακό γλυκό του κουταλιού πραούστι.\nΤο κομψό εστιατόριο είναι η ολοκαίνουρια προσθήκη του ξενοδοχείου Samothraki Village το καλοκαίρι του 2017 και προσφέρει προσεγμένη ελληνική κουζίνα. Θα γευτείτε ωραίες σαλάτες, ποικιλία ντόπιων τυριών, μοσχαρίσια μπριζόλα με κατίκι, λιαστές ντομάτες και κάπαρη, φιλέτο γλώσσας πανέ, λιγκουίνι με θαλασσινά ή ριζότο με μανιτάρια και λάδι τρούφας, μεταξύ άλλων. Φινάλε με γλυκό ημέρας και παγωτό (Παλαιόπολη, τηλ.: 25510 42300, http://samothrakivillage.gr, από €15 το άτομο).\nΑυθεντική κουζίνα και φαγητό που θυμίζει κυριακάτικα τραπέζια στο χωριό σε μια ταβέρνα με φανατικούς επισκέπτες που επιστρέφουν ξανά και ξανά. Το κατσικάκι μαγειρεύεται εξαιρετικά σε διάφορες εκδοχές- με κυδώνι, μελιτζάνα, πλιγούρι ή κριθαράκι-, ενώ θα γευτείτε και λαχταριστά γλυκά του κουταλιού. Στα οπωσδήποτε και η τσιγαριστή φασολάδα. Άνω Μεριά, τηλ.: 25510 98266, από €12 το άτομο.\nΤη μεγάλη σκιερή αυλή του θα την ανακαλύψετε πάνω στο γεφύρι, στο δρόμο για τις βάθρες. Ο κύριος Δημήτρης ψήνει με μαεστρία όλα τα κρεατικά της ώρας, ενώ η κυρία Κική βγάζει κόκορα κρασάτο, μουσακά και παστίτσιο και στο τέλος σε γλυκαίνει με πραούστι, το παραδοσιακό γλυκό του κουταλιού της Σαμοθράκης (τηλ.: 25510 98338, από €12 το άτομο).\nΒρίσκεται πολύ κοντά στους καταρράκτες μέσα στο δάσος κάτω από ψηλά δέντρα και σερβίρει πολύ καλά κρεατικά, μαγειρευτά και λαδερά. Θα τα απολαύσετε καθισμένοι στις ξύλινες, γαλάζιες καρέκλες της ταβέρνας. Εκτός από το κλασικό κατσικάκι θα βρείτε και εξαιρετική κακκαβιά. Θέρμα, τηλ. 25510 98384, από €12 το άτομο.\nΤο απλό αλλά προσεγμένο ταβερνάκι βρίσκεται σε προνομιακό σημείο στον παραλιακό δρόμο της Καμαριώτισσας, του λιμανιού της Σαμοθράκης και φημίζεται για τα πολύ καλά μαγειρευτά του αλλά και για το ψάρι του. Καμαριώτισσα, τηλ. 25510 41535, από €12 το άτομο.\nΤο κατσικάκι σούβλας του Αποστόλη είναι διάσημο σε όλο το νησί. Την ταβέρνα του θα την βρείτε κοντά στην παραλία Παχιά Άμμο και είναι ιδανική για φαγητό μετά το μπάνιο κάτω από τον πελώριο πλάτανο. Εδώ την τιμητική τους έχουν τα κρεατάκι που ψήνονται μαστορικά στα κάρβουνα, με best seller το κοκορέτσι και το κοντοσούβλι (Προφήτης Ηλίας, τηλ.: 25510 95264, από €15 το άτομο).\nΣε ένα νησί που φημίζεται για το κρέας του, αυτό το ταβερνάκι πάνω στον παραλιακό δρόμο προς τα Θερμά απευθύνεται στους λάτρεις του ψαριού και των θαλασσινών. Στη δροσερή αυλή κάτω από τα πλατάνια θα γευτείτε ωραία μεζεδάκια, πλούσια μακαρονάδα θαλασσινών και ψητά ή τηγανητά ψαράκια, ανάλογα με την ψαριά της ημέρας (2ο χλμ Παλαιάπολης-Θερμών, τηλ.: 697 4169085, από €15 το άτομο).\nΕξοχικό Κέντρο Σωτήρος\nΛίγο έξω από την Χώρα θα βρείτε μια από τις καλύτερες ταβέρνες της Σαμοθράκης για τοπικές σπεσιαλιτέ όπως το κατσικάκι γεμιστό σιγοψημένο στη λαδόκολλα και άλλα ψητά και φουρνιστά πιάτα. Θα τα απολαύσετε στα τραπεζάκια του κάτω από τα πλατάνια και τις καρυδιές στο στη Χώρα. Ιδανικό συνοδευτικό για το κατσικάκι σας οι χειροποίητες τηγανητές πατάτες που ψήνονται πάνω σε ταψιά στα ξύλα. Χώρα, τηλ. 25510 41500, από €12 το άτομο.\nΟι λάτρεις των θαλασσινών κατευθύνονται χωρίς δεύτερη σκέψη στο Ακρογιάλι στο Λάκκωμα, όπου ο κύριος Γιώργος προμηθεύεται καθημερινά ό,τι βγάζει το καΐκι. Μπαρμπούνια, σαργοί και χταποδοκεφτέδες συνδυάζονται άψογα με φρέσκες πατάτες, παγωμένο ούζο και πλούσια χωριάτικη. Μην παραλείψετε να δοκιμάσετε το καλύτερο πιάτο του, το χταπόδι το λιόκαυτο. Λάκκωμα, τηλ.: 25510 95123, από €12 το άτομο.\nΣε αυτή την ψησταριά ψηλά στο βουνό, στον Προφήτη Ηλία, θα πάτε για την όμορφη θέα και για το κατσικάκι στη σούβλα. Επίσης, για παραδοσιακό γεμιστό κατσικάκι στη γάστρα, νοστιμότατο κοκορέτσι και διάφορα μαγειρευτά. Από τη βεράντα του θα απολαμβάνετε θέα σε βουνό και θάλασσα ταυτόχρονα. Καλύτερη ώρα για να πάτε το ηλιοβασίλεμα. Προφήτης Ηλίας, τηλ. 25510 95267, από €12 το άτομο.\nTags:Σαμοθράκη φαγητό ταβέρνες εστιατόρια


ΥΠΕΡΒΑΣΗ NEWS 11/03/2021 | Ο Φόβος ως το όπλο για την χειραγώγηση των Δανειοληπτών και πώς να τον αντιμετωπίσετε !!! - Υπέρβαση TV - Live Streaming\nPrev ΥΠΕΡΒΑΣΗ NEWS 10/03/2021 | Κατέρρευσε η προπαγάνδα του συστήματος «Μόσιαλου» στον αέρα του YTV !!!09 Μαρτίου 2021Next ΥΠΕΡΒΑΣΗ NEWS 12/03/2021 | Κάλπικα στοιχεία από την ΕΛΣΤΑΤ κατόπιν άνωθεν εντολής: Η μείωση του πραγματικού ΑΕΠ το 2020 υπερέβη το -15%!!!11 Μαρτίου 2021\nΥΠΕΡΒΑΣΗ NEWS 11/03/2021 | Ο Φόβος ως το όπλο για την χειραγώγηση των Δανειοληπτών και πώς να τον αντιμετωπίσετε !!!\nΟ Φόβος ως το όπλο για την χειραγώγηση των Δανειοληπτών και πώς να τον αντιμετωπίσετε !!!\nΤο μέλος μας η Σ.Μ. άκουσε τη γυναικεία φωνή -υπάλληλο Εισπρακτικής που συνεργάζεται με πολύ γνωστό Δικηγορικό γραφείο- στο τηλέφωνο να της λέει με καθησυχαστικό τρόπο: «κυρία Μ. μην πηγαίνετε στην ΥΠΕΡΒΑΣΗ, είναι στο pay-roll του Σώρρα! Είναι απατεώνες. Φέρτε μας τα έγγραφα και θα σας βοηθήσουμε για να βρεθεί η σωστή λύση στο θέμα σας». Και μιλάμε τώρα για περίπτωση όπου το εν λόγω μέλος μας δεν έχει δάνεια Στεγαστικής Πίστης. Έχει δάνεια καταναλωτικής πίστης και κάρτες χωρίς υποθήκη ούτε προσημείωση δεδομένου ότι η ακίνητη περιουσία της – κάποια άγονα χωράφια- δεν υπερβαίνει τα 3 ευρώ σύμφωνα με το Ε9 της Εφορίας. Το ποσό οφειλής υπερβαίνει τις 100.000 και η σύνταξή της πλέον είναι χαμηλότερη των 1.000 ευρώ. Εύλογα η Διαχειρίστρια εταιρεία προσπαθεί με κάθε τρόπο να την κάνει να υπογράψει νέα ρύθμιση προσθέτοντας τον γιο της στο κάδρο ως εγγυητή γεγονός που για εμάς είναι απαγορευτικό. Η αλήθεια είναι ότι θύμωσα πάρα πολύ όχι τόσο για την όποια προσπάθεια που κάνουν για να πείσουν την δανειολήπτρια να κάνει αυτό που θέλουν και που τελικά θα πιστώσει την προμήθειά τους στον λογαριασμό τους, όσο την συκοφαντική δυσφήμιση που σηκώνει αγωγή! Τελικά το να πιάνεις συζήτηση με αυτούς τους ανθρώπους είναι τεράστιο λάθος και αυτό προσπαθούμε να σας δώσουμε να το καταλάβετε πριν οι πράξεις σας καταλήξουν μοιραίες στην εξέλιξη της δανειακής σας σύμβασης με την τράπεζα/ fund / διαχειριστή.\nΕπίδοση εγγράφων με… φουσκωτούς\nΤο μέλος μας Γ.Χ. ήταν στο χώρο εργασίας του όταν του τηλεφώνησε η σύζυγός του -εξαιρετικά ανήσυχη- για να τον ενημερώσει ότι στην εξώπορτα βρισκόταν μία κυρία που συνοδευόταν από έναν φουσκωτό… κύριο. Της εξήγησε ότι η κυρία είχε να της επιδώσει ένα έγγραφο και έπρεπε να υπογράψει. Αυτό όμως που έκανε εντύπωση στην σύζυγό του ήταν η παρουσία ενός… φουσκωτού που είχε τα χέρια του δεμένα στη μέση και κοιτούσε με ύποπτο τρόπο το σπίτι και παρέπεμπε φυσιογνωμικά εύκολα σε μπράβους της νύχτας. Η σύζυγος του Γ.Χ. ζήτησε να μάθει τα ονόματά τους και τους είπε ότι επειδή έλειπε ο σύζυγός της δεν θα υπογράψει τίποτα. Μετά από αυτό η δικαστική επιμελήτρια και ο φουσκωτός έφυγαν από τον χώρο. Την επόμενη μέρα περίπου την ίδια ώρα ξαναπέρασαν, δεν χτύπησαν το κουδούνι. Απλά πέταξαν τον φάκελο που περιείχε την «Έκθεση Αναγκαστικής Κατάσχεσης Ακίνητης Περιουσίας» μπροστά από το γραμματοκιβώτιο σε μια απόπειρα μιας δήθεν θυροκόλλησης. Ο ενήλικος μάρτυρας που υπέγραφε ήταν εν τέλει ο… φουσκωτός της προ θυροκολλήσεως επισκέπτης. Το ερώτημα που τίθεται είναι προς τι ο φουσκωτός; Ο «φόβος» κι εδώ παίζει τον ρόλο του!\nΚαι σίγουρα στο μέλλον θα δούμε πολύ περισσότερες παρουσίες φουσκωτών στην καθημερινότητά μας σε ότι αφορά\nΚαι βέβαια όπου και όταν θα γίνονται επιδόσεις δικογράφων από πλευράς Funds / Servicers & τραπεζών και πάντα με τις ευλογίες των κυβερνήσεων ότι όλα είναι δικαιολογημένα δεδομένου ότι οι πολίτες – δανειολήπτες είναι «στρατηγικοί κακοπληρωτές» και φταίνε αυτοί γιατί με δόλο υφάρπαξαν από τις… αθώες τράπεζες τις καταθέσεις των υπολοίπων αδιάφθορων, καθώς πρέπει πολιτών !!!


Himalaya Tulasi 60 caps - Vita4you\nSpecial Price €13.94 Regular Price €19.91\n13.94 Add to Wish List\nΛατινική ονομασία: OcimumsanctumLinn.(συνώνυμο: OcimumtenuiflorumLinn.)\nΑγγλική ονομασία: HolyBasil\nΣανσκριτική/ Ινδική ονομασία: Tulasi, Vishnupriya\nΜια φόρμουλα βοτάνου για την υποστήριξη του αναπνευστικού συστήματος.\nΑντιμικροβιακό, αντιφλεγμονώδες, αποχρεμπτικό, μειώνει το επίπεδο του σακχάρου στο αίμα.\nΕνδείκνυται σε λοιμώξεις της αναπνευστικής οδού, στην καταρροή, στη βρογχίτιδα, στην τριχοφυτία, στο συναισθηματικό stress, στο άσθμα και ρευματισμούς.\nΈνα βότανο που προάγει την άριστη υποστήριξη του αναπνευστικού συστήματος.Το Tulasi έχει αντιμικροβιακές, αντιφλεγμονώδεις, αποχρεμπτικές ιδιότητες και είναι χρήσιμο στις λοιμώξεις της αναπνευστικής οδού.Βοηθά κατά τη διάρκεια του αναπνευστικού stress.\nΑνά κάψουλα 250 mg Tulasi


Στενό μαρκάρισμα από τη Φ/Γ "ΝΙΚΗΦΟΡΟΣ ΦΩΚΑΣ" στο Barbaros μια ανάσα από τα οικόπεδα 4 και 5 - OnAlert\nΣτενό μαρκάρισμα από τη Φ/Γ «ΝΙΚΗΦΟΡΟΣ ΦΩΚΑΣ» στο Barbaros μια ανάσα από τα οικόπεδα 4 και 5\n2018/10/18 - 09:17\nΤο τουρκικό πλοίο Barbaros κατευθύνεται προς τα οικόπεδα 4 και 5 της Κυπριακής ΑΟΖ, ύπο την συνεχή παρακολούθηση της Φρεγάτας «Νικηφόρος Φωκάς». Το ερευνητικό σκάφος έχει χαράξει σαφή πορεία πρόκλησης, με την Άγκυρα να φαίνεται έτοιμη να τραβήξει το σχοινί.\nΤο Barbaros τις τελευταίες ώρες κινείται με πορεία νότια και δυτικά. Έχει πορεία που δείχνει ότι έχει στόχο να φτάσει στα οικόπεδα 4 και 5 της Κύπρου, στα όρια δηλαδή της ΑΟΖ και μια ανάσα από την περιοχή που ετοιμάζονται για έρευνες οι Αμερικανοί της Exxon.\nΗ πορεία του πλοίου δείχνει ότι έχει σαφείς εντολές. Στον χάρτη του Marinetraffic φαίνεται ξεκάθαρα ο τελικός του προορισμός. Η περιοχή που θα επιχειρήσει η Άγκυρα να κάνει έρευνες εκτός του ότι αποτελεί πρόκληση καθώς είναι μέσα στα όρια της κυπριακής ΑΟΖ ταυτόχρονα αποταλεί και την περιοχή όπου εφάπτονται οι ΑΟΖ Ελλάδας και Κύπρου.\nTags: BARBAROSΑΟΖΚΥΠΡΟΣΝΙΚΗΦΟΡΟΣ ΦΩΚΑΣΠΟΛΕΜΙΚΟ ΝΑΥΤΙΚΟΤΟΥΡΚΙΑΦΡΕΓΑΤΑ


Τέλος εποχής για τον Παύλο Μοσχολιό » agrinionet.gr\nΑγρίνιο Πολιτική Posted on 18 Δεκεμβρίου 2018\nΤέλος εποχής για τον Παύλο Μοσχολιό μετά την απόφαση του να μην διεκδικήσει στις εκλογές του Μαίου εκ νέου το δήμο Αγρινίου. Κάποιοι θυμίθηκαν τα λόγια του αείμνηστου Ανδρέα Παπανδρέου όταν κέρδισε τις εκλογές από τον Κ. Μητσοτάκη και από το μπαλκόνι του σπιτιού του στο Καστρί έχοντας δίπλα του την Δήμητρα είπε στο αλλαλάζων πλήθος “επιτέλους τέλος”….\nΟ Παύλος Μοσχολιός όπως εξελίχθηκαν τα πολιτικά πράγματα στην Ελλάδα ήταν ο τελευταίος των Μοικανών… Ο τελευταίος μιας γενιάς ΠΑΣΟΚ που κυβέρνησε το δήμο Αγρινίου από το 1990 και μετά. Ήταν για 8 χρόνια δήμαρχος Αγρινίου, αντιδήμαρχος του Θύμιου Σώκου, ενώ υπηρέτησε και την νομαρχιακή αυτοδιοίκηση. Ο πρώην δήμαρχος Αγρινίου είδε την παράταξη του το 2014 να κάθεται στα έδρανα της αντιπολίτευσης και από κει έδινε τις δικές του μάχες για το δήμο, φροντίζοντας κάθε φορά να επαινεί το έργο του και να κατηγορεί ως όφειλε τον Γ. Παπαναστασίου για το δικό του. Ομηρικοί ήταν κατά καιρούς οι καυγάδες μεταξύ τους, ενώ δεν έλειψαν και οι ειρωνίες μεταξύ του ιδίου και του Δημήτρη Τραπεζιώτη επειδή κατά την δική του γνώμη ο δεύτερος “όφειλε” να τον στηρίξει το 2014 απέναντι στον δεξιό δήμαρχο να εκλεγεί για να μην πέσει η παράταξη στα χέρια της … δεξιάς….Αλλά δεν είναι μόνο αυτά… Τα προβλήματα υπήρχαν μέσα στην ίδια του την παράταξη για την οποία φαίνεται πως αδιαφορούσε…. Αδιαφορούσε για το τι ήθελαν οι δημοτικοί του σύμβουλοι. Λίγο καιρό πριν όταν αποκαλύφθηκε ότι η Χριστίνα Σταρακά ενδιαφέρονταν για το δήμο Αγρινίου, ήδη κάποιοι από τους δημοτικούς του συμβούλους είχαν κλείσει τη συνεργασία μαζί της,αλλά δεν ενημέρωσαν τον κ. Μοσχολιό αφού κι αυτός δεν μπήκε ποτέ στη διαδικασία, παρόλες τις πιέσεις να αποκαλύψει τις προθέσεις του. Όφειλε να ενημερώσει νωρίτερα τους δημοτικούς συμβούλους της παράταξης του, ίσως και να παραιτηθεί και να δώσει την ευκαιρία στην παράταξη να εκλέξει το νέο αρχηγό. Αντ’ αυτού έφτασε ο Δεκέμβριος για να πει ότι δεν θα είναι υποψήφιος για το δήμο Αγρινίου, αλλά και πάλι μένει επικεφαλής της παράταξης…\nΤι είπε όμως ο κ. Μοσχολιός στην επιστολή του; Αφού υπεραμύνεται του έργου του στο δήμο Αγρινίου αφήνει αιχμές για το ποιοι είναι αυτοί που “πολέμησαν” την παράταξη του… αναφέρει μεταξύ άλλων\nΠροσωπικά, όσο με αφορά θυσίασα πολλά πράγματα μέσα από την ενασχόλησή μου με την Αυτοδιοίκηση όλα αυτά τα χρόνια. Αυτό διότι θεωρούσα και συνεχίζω να πιστεύω πως η Αυτοδιοίκηση είναι έρωτας και πάθος, ιδέες και πράξη, όπως έχω πει και στο παρελθόν και νομίζω πως κατάφερα να μείνω πιστός στις αρχές και τις αξίες μου”.\nΑναλαμβάνει καθήκοντα ο Α. Τσώλης ως νεός διοικητής των διασυνδεόμενων νοσοκομείων Αγρινίου - Μεσολογγίου\nΜεσολόγγι Πολιτική Σεπ 16, 2021\nΠαραπολιτική Πολιτική Απρ 27, 2022\nΑγρίνιο Πολιτική Μάι 06, 2021\nΕντατικοποίηση των ελέγχων ζήτησε ο Παπαναστασίου από τον Αστυνομικό Δ/ντή


Αντετοκούνμπο | "Θα είμαι ο πιο... όμορφος πρόεδρος των ΗΠΑ... | Life Ειδήσεις\nΑντετοκούνμπο | "Θα είμαι ο πιο... όμορφος πρόεδρος των ΗΠΑ - Το επικό σχόλιο του Μπάιντεν" (εικόνες - βίντεο)\n"Είναι τιμή να φιλοξενούμε τους Πρωταθλητές του ΝΒΑ της σεζόν 2020/21, Μιλγουόκι Μπακς. Συγχαρητήρια σε όλους για την κατάκτηση του τίτλου, τους παίκτες, το τεχνικό επιτελείο, τους φιλάθλους. Στους Τελικούς ήσασταν πίσω με δύο ήττες, αλλά δεν σταματήσατε να πιστεύετε και να παλεύετε. Συγχαρητήρια σε όλους, εύχομαι τα καλύτερα για τη φετινή σεζόν. Καλή τύχη", ανέφερε αρχικά ο Πρόεδρος των ΗΠΑ.